Tindakan China Telah Redakan Kebimbangan Pasaran? Ini Sentimen Terkini Pergerakan Matawang!

Matawang euro mencatat penyusutan berbanding US dolar pada hari Selasa. Para pelabur masih mengambil sikap berhati-hati dalam membuat pelaburan disebabkan penularan wabak koronnavirus telah memberi tekanan terhadap ekonomi.
Setakat ini sebanyak 20,438 kes wabak koronavirus telah dilaporkan di China pada hari Isnin dan 425 orang telah menemui kematian berikutan wabak ini. Pada hari ini, dilaporkan bahawa Hong Kong telah mencatat kematian pertama disebabkan wabak Koronavirus manakala disisi lain Singapura dan Thailand masing-masing melaporkan 6 kes baru pada hari Selasa.
Laporan data Eropah pada hari ini menunjukkan harga pengeluar zon Eropah mencatat kejatuhan pada bulan Disember. Ini merupakan kejatuhan berturut-turut selama 5 bulan namun kejatuhan pada bulan Disember lebih perlahan pada bulan November. Berdasarkan laporan Eurostat, harga pengeluar jatuh sebanyak 0.7% setahun.
 Matawang Euro menyusut sebanyak 0.13% berbanding US dolar pada paras 1.1042 setakat jam 10.30 p.m.
Disisi lain, matawang sterling jatuh ke paras terendah enam minggu berbanding US dolar pada hari Selasa sebelum mencatat pengukuhan. Perdana Menteri UK, Boris Johnson telah mengeluarkan pandangan yang sedikit menggusarkan sehingga menimbulkan kekhuatiran bahawa adakah perjanjian perdagangan antara UK dan Eau dapat dicapai sebelum akhir tahun. Kedua-dua pihak dilaporkan memiliki visi yang bebeza dalam mengendalikan arah tuju selepas pasca Brexit.
Indeks US dolar greenback berbanding enam matawang utama didagangkan kukuh sebanyak 0.13% pada paras 97.778 setakat jam 10.40 p.m. Antara faktor mendorong pengukuhan US dolar ialah kebimbangan terhadap koronavirus semakin berkurangan.
Tindakan China untuk mengurangkan impak ekonomi akibat koronavirus dilihat telah menyokong sentimen, di mana pasaran saham dan matawang yuan China mula mempamerkan pemulihan pada sesi dagangan hari ini.


Analisis GOLD – Harga Menjunam Semula Selepas Sentuh Paras $1,900

Berita yang menggemberikan rakyat Amerika Syarikat (AS) pada hari ini iaitu pakej bantuan ekonomi yang bernilai $2.3 trilion telah ditandatangani oleh Presiden Donald Trump turut memberi kesan positif pada pasaran.
US dolar nyata pamerkan penyusutan dan bergerak lemah berbanding mata wang utama yang lain pada dagangan awal minggu ini.
Pada carta XAU/USD yang mengukur harga emas berbanding US dolar pada mulanya melihatkan harga membuat kenaikan di awal sesi Asia.
Kenaikan harga menyentuh paras tumpuan 1900.00 sebelum harga emas mula menjunam semula sehingga bersambung ke sesi Eropah.
Penurunan harga tersebut dilihat didorong oleh tindakan pelabur yang melepaskan pegangan aset safe-haven termasuk emas berikutan sentimen risk-on pasaran selepas Trump menandatangani pakej rangsangan ekonomi AS.
Seperti kebiasaan apabila sentimen pasaran bertukar positif, pelabur akan mula melepaskan aset safe-haven dan mula beralih pada aset yang lebih berpulangan tinggi.
 Justeru, harga emas mula menunjukkan penurunan. Namun, jika nilai US dolar lebih ketara susut, berkemungkinan akan memberi kesan kenaikan semula harga emas.
Penurunan harga ke paras sokongan 1875.00 akan dinilai untuk melihat reaksi harga di zon tersebut.
Jika harga kembali melonjak semula, harga bakal menuju semula ke paras tumpuan 1900.00 sebelum meneruskan kenaikan lebih tinggi.
Sebaliknya jika harga emas terus alami kejatuhan, zon RBS (resistance become support) pada 1850.00 seterusnya akan diuji.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Menjelang NFP, EUR/USD Junam 130 Pips Di Bawah $1.0000

Menuju penghujung minggu, US dolar memaparkan pengukuhan ekoran sentimen pasaran yang berisiko didorong pengumuman sekatan pergerakan di bandar Chengdu, China akibat penularan Covid-19.
Pengukuhan US dolar turut disokong oleh terbitan data tinjauan ISM sektor pembuatan di Amerika Syarikat (AS) pada sesi New York semalam dengan bacaan data yang positif.
Namun pelabur akan lebih berhati-hati menjelang laporan data pekerjaan NFP AS yang akan diterbitkan pada sesi New York malam nanti dengan jangkaan pertambahan pekerjaan yang rendah untuk bulan Ogos di Amerika.
Mata wang Euro pula kembali paparkan penyusutan yang lebih ketara dengan kebimbangan di Eropah kekal terarah pada krisis tenaga.
Ucapan oleh Presiden Suruhanjaya Eropah, Ursula von der Leyen akan dinantikan pada 14 September nanti berkenaan pelan kecemasan untuk campur tangan bagi menangani kos tenaga yang memuncak di Eropah.

Pergerakan harga pada carta pasangan mata wang EUR/USD dilihat gagal untuk memaparkan corak menaik pada zon mendatar sejak minggu lalu apabila harga mencatatkan penurunan harian sekitar 130 pips pada Khamis semalam.
 Harga kembali susut semula di bawah paras pariti 1.0000 sehingga mencecah ke paras terendah di sesi New York sekitar 0.99100.
Zon support 0.99000 kekal menjadi tumpuan yang belum ditembusi sejak dagangan minggu lalu lagi, namun berkemungkinan harga bakal melepasinya sekiranya terjunan harga berlaku selepas terbitan data NFP.
Penurunan harga yang dilanjutkan dilihat akan menuju ke sekitar 0.98000 untuk mencatatkan paras terendah terbaru 20 tahun.
Sebaliknya jika harga berjaya meningkat semula, melepasi paras pariti serta halangan Moving Average 50 (MA50) pada rangka masa 1 jam di carta tersebut akan memberi jangkaan perubahan trend harga yang bakal berlaku.
Kenaikan lebih tinggi dijangka akan kembali semula menuju ke paras 1.01000 untuk harga menguji zon rintangan tersebut yang gagal ditembusi minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Minyak Mentah Menjelang Pertemuan OPEC Rabu Ini

Mesyuarat Menteri minyak OPEC akan berlangsung pada rabu ini(30 November) yang akan diadakan di Vienna.
Mesyuarat OPEC ini sangat penting yang telah menyelubungi sentimen pasaran minyak sejak akhir-akhir ini. Pada mesyuarat kali ini OPEC dijangka akan memeterai perjanjian untuk mengurangkan pengeluaran minyak dalam kalangan ahli dan bukan ahli seperti Rusia.
Pada mulanya perjanjian pengurangan pengeluaran ini telah dimeterai di Algeria pada September, tetapi butiran kuota individu belum dipersetujui pada ketika itu. Oleh sebab itu, ahli majlis menetapkan November sebagai penetapan kuota pengeluaran.
Menurut sumber, ahli majlis telah mempersetujui pengurangan keluaran dalam masa enam bulan sebanyak 4.0-4.5% kecuali Libya dan Nigeria. Apa yang menjadi sedikit halangan pada masa ini ialah Iraq dan Iran yang mana Iraq memberi alasan bahawa mereka perlu terus mengekalkan pengeluaran pada tahap semasa untuk membiayai perang dengan Islamic State (IS).
 Sentimen terbaru ialah Arab Saudi yang menyatakan tidak akan bertemu dengan Rusia dalam pemeteraian perjanjian ini yang menyebabkan harga minyak terus jatuh.
Kegagalan dalam perjanjian ini akan menyebabkan harga minyak dunia terus jatuh, manakala perjanjian yang kukuh akan mengukuhkan lagi harga minyak yang berpotensi berada dalam julat harga $60 setong.
Pada ketika ini minyak mentah WTI berada di paras $45.70 setelah berada di paras tertinggi minggu lepas di $49.14 setong. Hal ini berikutan ketaktentuan dalam perjanjian ini yang masih menyelubungi sentimen terkini di kalangan pelabur dan pedagang minyak.

Berita Penting Dari Logam Hitam Yang Anda Perlu Tahu Segera!


Pergerakan Semasa Pasaran Forex Menjelang Pembukaan Sesi New York

Matawang GBP dan Euro bergerak lebih rendah pada Selasa dengan US dollar membuat kenaikan daripada paras terendah tiga minggu yang lalu.
Indeks US dollar yang mengukur kekuatan matawang greenback berbanding enam matawang lain naik 0.09% setakat pada pukul 8.05 malam.
US dollar pada mulanya lemah pada sesi Asia sehinggalah awal sesi Eropah pada Selasa. Dalam masa yang sama sentimen semakin baik dalam sesi Asia berikutan isu Syria yang semakin reda dan mengurangkan potensi konflik berpanjangan antara Amerika-Russia.
Major pair EUR/USD jatuh 0.11% setakat pada pukul 8.08 malam. GBP/USD pula susut 0.06% dengan USD/JPY  susut 0.02%. AUD/USD  jatuh 0.14% dengan NZD/USD jatuh 0.30% setakat ini.
 Matawang paling kuat menjelang pembukaan sesi New York hari ini adalah CAD. Manakala matawang paling lemah adalah NZD dan CHF. Pair NZD/CAD setakat ini telah susut 0.43% (-41 pip). Pair CAD/CHF pula naik 0.50% (+38 pip).
Pair matawang NZD dan AUD agak tertekan pada Selasa berikutan data pengeluaran industri China yang meleset daripada jangkaan.
Matawang US dollar mengalami kejatuhan pada Isnin selepas tweet terbaru Presiden Trump yang mengkritik tindakan China dan Russia merendahkan nilai matawang mereka.
Matawang Euro sedikit tertekan pada pukul 5 petang Selasa apabila data ZEW sentimen ekonomi Jerman jatuh mendadak pada bulan April. Sebab kejatuhan ini adalah kejatuhan terhadap jangkaan perdagangan dunia berikutan keadaan semasa konflik Amerika Syarikat dan keadaan semasa di Syria.
Matawang GBP pula tertekan disebabkan data gaji yang meleset. Gaji dalam tempoh 3 bulan sehingga Februari hanya meningkat 2.80% tidak berubah daripada bacaan sebelum ini. Namun, bacaan terkini kurang daripada jangkaan pasaran 3.00%.


AUD/USD Terjun 140 Pips Tapi Melantun Semula Di Paras $0.6700

Sesi Eropah pada Selasa semalam dikejutkan dengan pengukuhan US dolar sehingga membenam kebanyakan mata wang utama yang lain dalam pasaran sebelum reda semula di sesi New York.
Penganalisis tidak melihat faktor yang jelas menyokong pengukuhan US dolar itu sementara pasaran masih lagi bergerak dalam suasana yang berisiko dengan volatiliti tinggi.
Namun, berkemungkinan pelabur sudah mula menjangkakan pengukuhan US dolar akan berlaku menjelang minit mesyuarat FOMC yang akan diterbitkan pada awal pagi Khamis nanti.
Selain itu juga, kebimbangan terhadap laporan peningkatan kes Covid-19 di China yang boleh mendorong tekanan terhadap pasaran global akan turut memberi kelebihan kepada mata wang safe-haven US dolar.
Mata wang dolar Australia antara yang terkesan mengalami penyusutan nilai ketara semalam walaupun pada mulanya bergerak positif di sesi Asia.
Dapat diperhatikan pergerakan harga pada carta pasangan mata wang AUD/USD mencatatkan penurunan harian sekitar 140 pips semalam.
Pada mulanya, harga yang meningkat ke paras 0.68300 di sesi Asia sebelum di sesi berikutnya harga telah menjunam sehingga ke paras 0.67000.
Paras tersebut juga merupakan antara zon tumpuan dan harga juga telah melantun semula dari zon tersebut ke sekitar 0.67600 sebelum menutup dagangan penghujung sesi New York sekitar 0.67200.
 Situasi kembali berubah pada dagangan yang bersambung hari ini (Rabu) apabila kenaikan harga dipamerkan semula sejak sesi Asia.
Harga telah menembusi paras halangan Moving Average 50 (MA50) pada rangka masa 1 jam di carta AUD/USD untuk isyarat awal perubahan trend bullish dan menuju semula ke zon 0.68300.
Jika harga berjaya melepasi zon ketinggian tersebut, zon rintangan pada 0.69000 pula akan menjadi sasaran bagi kenaikan lebih tinggi.
Namun, sebaliknya jika harga menjunam semula, paras sokongan pada 0.67000 dicecah semalam sekali lagi akan diuji.
Menembusi paras tersebut akan mendorong harga menuju ke sekitar 0.66500 untuk menguji zon support tersebut.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Pekerjaan Australia Lemah, Tekan AUD/USD Ke Paras Lebih Rendah

Sentimen pasaran yang dilihat lebih cenderung ke arah berisiko kekal memberi tekanan terhadap matawang komoditi untuk mengukuh dalam pasaran pada dagangan minggu ini.
Terutamanya dolar Australia, pergerakan harga kekal lemah pada sesi Asia pagi ini susulan data pekerjaan Australia diterbitkan.
Australia merekodkan kehilangan pekerjaan yang ketara pada bulan April dengan angka hampir mencapai setengah juta. Manakala kadar pengangguran pula meningkat kepada 6.2% daripada 5.2% bulan sebelumnya, dan mencapai paras tertinggi 5 tahun.
Dilihat pada carta harga pasangan matawang AUD/USD, harga yang bergerak di bawah paras halangan Moving Average 50 (MA50) pada rangka masa 1 jam pergerakan harga masih meneruskan penurunan sejak semalam.
Pada dagangan semalam, harga membuat penurunan 80 pips dari paras ketinggian yang dicapai sebelumnya sekitar 0.65200 sehingga mencecah paras 0.64400 pada sesi New York. Penurunan harga didorong oleh pengukuhan US dolar susulan kenyataan positif oleh Gabenor Jerome Powell yang menidakkan penurunan kadar faedah ke paras negatif oleh bank pusat.
Susulan laporan data pekerjaan pagi ini, harga telah membuat penurunan sekitar 45 pips ke paras 0.64200 pada sesi Asia sebelum kenaikan pada penghujung sesi ke paras 0.64400.
 Harga dijangka akan meneruskan penurunan dan bakal menuju zon support di sekitar 0.63800. Zon ini telah diuji sejak dagangan awal Mei namun masih gagal ditembusi harga.
Namun jika harga kembali membuat kenaikan semula, harga akan menguji halangan dinamik MA50 sebelum meneruskan kenaikan ke zon SBR (support become resistance) pada sekitar 0.65200.
Kenaikan lebih tinggi akan menuju pula zon resistance di bawah paras 0.65700 yang telah diuji pada dagangan Mei dan juga pada penghujung April.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pengguna UK, Di Paras Tertinggi Sejak 26-Bulan Lepas

Harga pengguna UK (CPI, UK) meningkat 0.5% pada Disember dengan kadar dari tahun ke tahun (year on year, yoy) meningkat dari 1.2% kepada 1.6% yang tinggi dari jangkaan 1.4%. Bacaan ini merupakan inflasi tahunan tertinggi sejak Julai 2014.
Manakala inflasi teras (core-inflation) meningkat dari 1.4% kepada 1.6% berbanding jangkaan 1.4%.
Terdapat peningkatan di hampir kesemua sektor pada bulan sama, dengan harga dalam kategori bukan makanan memberi sumbangan yang agak tinggi kepada kenaikan inflasi pada November, dan tren ini berterusan sehingga Disember.
 Sektor yang paling banyak memberi impak kepada inflasi datang daripada harga pengangkutan dengan harga naik sebanyak 2.9% pada bulan sama.
Penyusutan nilai Pound (Gbp) dan peningkatan harga minyak mentah, dijangka memberikan impak yang begitu besar kepada inflasi pada Januari. Terdapat potensi inflasi akan meningkat kepada 3.0% bulan hadapan dengan tren ekonomi semasa di UK.
Walaubagaimanapun, harga output lebih rendah dari jangkaan dan melegakan BoE ketika ini. Peningkatan harga yang mendadak dan berterusan akan memberi tekanan kepada BoE (Bank of England) kepada pengetatan polisi.


Ini Pergerakan Semasa Matawang Pound Menjelang Mesyuarat BOE

Matawang pound didagangkan berhati-hati menjelang mesyuarat polisi Bank Pusat England (BOE) pada malam ini.
Walaupun bank pusat dijangka tidak akan mengubah kadar faedah dan program pembelian bon semasa, tetapi pernyataan dari BOE akan menjadi tumpuan utama pelabur untuk mendapatkan petunjuk untuk penetapan dasar monetari seterusnya.
Antara yang menjadi perhatian pelabur ketika ini adalah pandangan bank pusat terhadap kadar inflasi yang telah melonjak melebihi sasaran 2% BOE pada bulan lalu.
Ketua ekonomi BOE, Andy Haldane sebelum ini meluahkan kebimbangan beliau terhadap tekanan inflasi dan beliau juga menjadi satu-satunya anggota Jawatankuasa Dasar Monetari (MPC) yang menyokong pengurangan pembelian bon.
 Haldane mungkin akan menyuarakan sekali lagi mengenai kebimbangannya buat kali terakhir sebelum beliau meninggalkan jawatan itu dan mesyuarat pada malam ini akan menjadi yang terakhir buatnya.
Matawang pound didagangkan sedikit rendah berbanding US dolar dengan berlegar di sekitar harga 1.39500 pada awal sesi Eropah.
Sementara itu, US dolar kekal didagangkan stabil ketika para pelabur menilai pelbagai pendapat dari pembuat dasar Federal Reserve (Fed) mengenai masa yang sesuai untuk langkah rangsangan monetari akan dikurangkan.
Penerbitan data Keluaran Dalam Negara Kasar (KDNK), tuntutan pengangguran AS dan ucapan beberapa orang lagi pembuat dasar Fed pada malam ini juga bakal menjadi tumpuan utama pasaran.


Analisis Teknikal GBP/USD – Timeframe H1 – 26/10/2018

Pergerakan harga pada chart pasangan matawang GBP/USD pada dagangan semalam dilihat mendatar sejak awal sesi pasaran Asia bermula dan harga cuba membuat sedikit kenaikan menguji paras Magic Pivot pada indicator Moshed Magic Line semalam. Kemudiannya, harga kembali menjunam pada sesi pasaran New York dengan USD yang mengukuh menekan harga sehingga melepasi paras support MagicS1 dan hampir menuju ke paras support MagicS2 sebelum harga mula bergerak perlahan pada lewat sesi. Berkenaan perkembangan Brexit, Perdana Menteri Theresa May dilihat masih belum bersetuju dengan cadangan yang dikemukakan dan dengan itu memberi amaran kepada bank-bank di Britain untuk bersedia dengan sebarang kemungkinan.
Pergerakan yang mendatar sebelumnya telah bersambung sehingga ke sesi pasaran Asia hari ini di mana harga masih bergerak di sekitar paras 1.28150 lebih rendah dari paras Magic Pivot 1.2841. Dengan matawang Sterling yang terus dilanda ketidaktentuan Brexit, berkemungkinan pasaran akan terus menjangkakan harga akan cuba meneruskan lagi penurunan dan paras support terdekat yang dilihat akan dituju harga adalah pada 1.2765 (MagicS1). Kemudiannya, harga dilihat akan terus turun menuju pula ke paras 1.2718 (MagicS2) untuk membuat paras lower low yang baru. Dan sekiranya harga masih mengekalkan penurunan yang dibuat, harga boleh mencecah sehingga ke paras support 1.2642 (MagicS3).
 Sebaliknya, jika rundingan Brexit kembali positif untuk menyokong semula pengukuhan Sterling ataupun berlaku aktiviti pengambilan keuntungan pada kebiasaan penghujung minggu dagangan, harga dilihat akan cuba melonjak semula lebih tinggi dari paras Magic Pivot 1.2841 dan menuju ke paras resistance 1.2888 (MagicR1). Seterusnya, harga dilihat akan cuba untuk menembusi paras SBR (support become resistance) pada 1.29300 untuk menuju ke paras resistance seterusnya yang berada pada paras 1.2964 (MagicR2). Dan sekiranya harga masih meneruskan kenaikan, harga bakal menguji paras resistance pada 1.3011 (MagicR3) yang dilihat berada pada paras SBR yang lebih tinggi.
Sentiasa beri tumpuan kepada isu rundingan Brexit dan juga krisis bajet Itali yang mempengaruhi perubahan nilai matawang Sterling dan juga pergerakan harga pada chart GBP/USD. Kawal posisi dagangan anda sebaik mungkin dengan meneliti paras-paras yang menjadi tumpuan harga pada chart GBP/USD dengan bantuan indicator Moshed Magic Line.

Paras support: 1.2765, 1.2718, 1.2642.
Paras resistance: 1.2888, 1.2964, 1.3011.


Kenaikan Harga Minyak “Tersangkut” Selepas Aktiviti “Take Profit” Oleh Pelabur

Pasaran niaga hadapan minyak mentah jatuh sedikit pada awal pagi (Sesi Asia) Rabu selepas pelabur mula “locked profit” iaitu menyimpan keuntungan apabila harga minyak melonjak hampir 5 peratus pada sesi sebelumnya.
Ia juga dipengaruhi sentimen dari Kerajaan Amerika Syarikat(AS) dan juga OPEC bahawa permintaan minyak mungkin akan meningkat pada tahun depan.
Harga minyak juga berada di dalam tekanan apabila data industri menunjukkan kenaikan dalam stok minyak mentah AS. Pengukuhan US dollar dan kenaikan harga emas juga memberikan tekanan kepada harga minyak.
Data Crude Oil Inventories yang akan dikeluarkan empat kali seminggu, dan untuk minggu ini bakal dikeluarkan pada jam 10.30pm Malam ini waktu Malaysia, bakal menyaksikan sedikit “profit taking” sebelum data ini dikeluarkan.
 Pasaran masih risaukan tentang harga minyak, adakah akan mengekalkan momentum kenaikan atau tidak.
Walau bagaimanapun, Pertubuhan Negara-negara Pengeksport Petroleum juga berkata permintaan bagi minyak kumpulan pengeluar itu akan meningkat tinggi pada tahun 2017 berbanding pengeluaran semasa.
Isu China menuntut sebahagian Laut China Selatan juga menjadi perhatian kepada pelabur, kerana kerisauan yang mungkin jika China dapat menuntut, mereka mungkin menggali lebih banyak minyak yang bakal memberikan lebih impak kepada harga minyak dunia.
Ketika artikel ini ditulis, harga Minyak Mentah (WTI Crude Oil) berada di paras sekitar $46.5 berbanding $44.5 pada semalam.


Lima News Besar Tumpuan Pasaran Forex Pada Minggu Ini (9-13 April)

Minggu ini perhatian akan terus terarah kepada sentimen Perang Perdagangan AS-CHINA. Persoalannya sekarang, adakah kedua-dua kuasa ekonomi dunia akan berunding? atau sebaliknya terus mengenakan tariff? Jika tiada rundingan kitau boleh menjangka kesannya dalam jangka masa panjang kepada ekonomi dunia yang lebih perlahan.
Minggu ini pasaran juga akan berfokus kepada laporan pendapatan syarikat-syarikat yang akan mencorakkan pergerakan pasaran saham khususnya pada awal suku kedua tahun 2018. Sedikit sebanyak, laporan pendapatan akan mengalihkan fokus pasaran daripada ‘Perang Perdagangan’.
Berikut adalah tumpuan utama pasaran pada minggu ini:
#1 Perkembangan Perang Perdagangan (Sepanjang Minggu)
Sebagai retail-trader, ini adalah sentimen utama yang akan kita perhatikan pada minggu ini. Ambil perhatian sama ada ketegangan perdagangan semakin meruncing atau pun terdapat usaha rundingan oleh kedua-dua pihak AS-CHINA.
Sepanjang minggu lalu kita telah melihat kedua-dua kuasa ekonomi dunia ini saling berbalas tindakan tariff. Apabila AS mengenakan tariff, China seterusnya bertindak balas dengan mengenakan perkara sama. AS dilihat akan menang dalam pengenaan tariff ini kerana jumlah import yang lebih besar tetapi satu yang perlu kita ingat China adalah sumber hutang terbesar Amerika Syarikat.
#2 Inflasi Amerika Syarikat (Rabu)
 Data ini akan dikeluarkan pada pukul 8.30 malam Rabu di mana ia dijangka tidak berubah berbanding kenaikan 0.2% sebelum ini. Data inflasi (CPI) yang meningkat akan menjadi pemangkin yang mendorong The Fed menaikkan kadar faedah di masa akan datang. Selain itu, data harga pengeluar (PPI) juga akan dikeluarkan pada Selasa.
#3 Minit Mesyuarat The Fed (Khamis)
Minit mesyuarat akan dikeluarkan pada pukul 2 pagi hari Khamis. Bank pusat AS telah menaikkan kadar faedahnya seperti yang dijangka pada 21 Mac tetapi masih mengunjurkan hanya tiga kali kenaikan kadar faedah tahun ini. Pasaran akan melihat isyarat yang lebih lanjut terutamanya perdebatan ahli-ahli FOMC tentang inflasi dan kenaikan kadar faedah di masa akan datang.
#4 Minit Mesyuarat ECB (Khamis)
Minit mesyuarat ini akan dikeluarkan pada pukul 7.30 malam di mana pasaran akan mendapatkan laporan lanjut perbincangan ahli-ahli ECB (Governing Council) tentang hala-tuju kenaikan kadar faedah di masa akan datang. Sebelum ini terdapat isyarat bahawa ahli-ahli ECB telah mengalihkan perdebatan mereka daripada rangsangan monetari kepada kadar faedah, di mana ia dilihat satu perkara yang positif kepada pengetatan polisi monetari ECB.
#5 Data Perdagangan China (Jumaat)
Data imbangan perdagangan China ini akan dikeluarkan pada Jumaat. Ini adalah data yang menunjukkan hasil tolak eksport kepada import di mana jika ia positif akan memberi kesan positif juga kepada ekonomi global khususnya Australia.
Nak belajar analisis Fundamental? Klik sini


Analisis GOLD – Harga Bangkit Semula Di Atas Paras $1,800

Selepas berpeluh pelabur emas melihat kejatuhan ketara logam kuning itu pada minggu lalu, penghujung dagangan minggu lalu melihatkan harga emas mula pamerkan kenaikan semula.
Kejatuhan harga emas dalam pasaran pada minggu lalu didorong oleh pengukuhan pada mata wang US dolar dengan harapan terhadap pemulihan ekonomi Amerika Syarikat (AS).
Pada carta harga XAU/USD yang mengukur nilai emas berbanding US dolar, harga dilihat mencatatkan kejatuhan sejak awal minggu lalu sehingga melepasi bawah paras 1800.00.
Namun pada Khamis lalu, harga yang mencecah paras terendah mingguan sekitar 1785.00 kembali menunjukkan kenaikan semula di atas paras 1800.00 menjelang laporan data pekerjaan NFP AS pada Jumaat.
Harga menyambung kenaikan sehingga dagangan minggu lalu berakhir susulan laporan data NFP AS diterbitkan dengan bacaan kurang memberangsangkan yang menyebabkan penyusutan pada nilai US dolar semula.
Bersambung pada dagangan permulaan minggu ini, harga emas bergerak mendatar dan menguji semula zon rintangan 1820.00 sebelum ini.
 Pergerakan harga di atas paras sokongan Moving Average 50 (MA50) pada rangka masa 1 jam juga menjadi petunjuk awal untuk perubahan trend harga emas.
Jika harga berjaya melonjak melepasi rintangan 1820.00, kenaikan semula harga disasarkan sehingga ke paras rintangan tumpuan sebelum ini sekitar 1850.00.
Sebaliknya jika harga menyambung semula trend penurunan minggu lalu, harga bakal bergerak turun di bawah paras 1800.00 dan menguji sekali lagi paras 1785.00 sebagai support harga yang dicecah minggu lalu.
Penurunan lebih rendah dilihat akan menuju paras sekitar 1765.00 untuk harga menguji zon support yang dicecah pada penghujung November tahun lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Rupanya Sebab USD/CAD Jatuh Lebih Rendah!

Dolar Kanada antara yang memaparkan prestasi cemerlang pada dagangan pembukaan awal minggu semalam yang berjaya pamerkan pengukuhan.
Sementara US dolar pula kembali semula ke landasannya untuk bergerak lemah semula seperti minggu-minggu sebelum ini walaupun berjaya pamerkan sedikit pengukuhan pada penutup dagangan penghujung minggu lalu.
Dengan faktor dasar bank pusat Kanada yang telah menghentikan pengetatan dasar, berkemungkinan akan memberi risiko kepada pelabur sekiranya dolar Kanada kembali bergerak lemah.
Namun, perkembangan krisis perbankan ketika ini yang sedikit mereda dilihat akan menyumbang kepada peningkatan harga minyak ekoran permintaan dari China yang dijangka pulih.
Ini sekaligus akan menyokong Loonie untuk kekal positif disebabkan minyak mentah merupakan komoditi eksport utama di Kanada.
Justeru, dengan pengukuhan CAD dan penyusutan USD, memberi indikasi yang jelas pergerakan menurun harga yang berlaku pada carta pasangan USD/CAD.
Jika diperhatikan, setelah harga menguji rintangan pada 1.38000 pada Jumaat lalu, penurunan telah berlaku semula menyambung hingga dagangan awal minggu ini ke zon tumpuan 1.36500 semalam.
Pergerakan harga yang telah berada di bawah paras halangan Moving Average 50 (MA50) pada rangka masa 1 jam di carta USD/CAD itu turut menambah faktor jangkaan pergerakan bearish harga.
 Penurunan masih diteruskan pada hari ini (Selasa) sehingga ke sesi Eropah, walaupun pada tempo perlahan harga telah menjejaki sekitar 1.36300.
Penurunan yang berjaya dilanjutkan dilihat akan menuju sehingga ke 1.35000 untuk harga menguji zon support tersebut.
Susut lebih rendah, paras 1.34000 pula akan jadi sasaran seterusnya harga.
Namun, jika situasi berubah menyaksikan harga berubah arah membuat kenaikan semula, halangan MA50 akan diuji terlebih dahulu sebelum harga akan cuba mencapai kembali paras rintangan 1.38000.
Jika berjaya melepasi rintangan tersebut, harga akan catatkan paras ketinggian terbaru 3 minggu menuju ketinggian dicapai awal Mac lalu pula sekitar 1.38600.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Eh, Data Inflasi Tak Keluar Lagi, Kenapa USD Dah Jatuh?

USD susut menjelang data inflasi AS
Inflasi AS dijangka meningkat 6.2% daripada 6.5% pada Januari
Data pekerjaan UK turut jadi tumpuan

US dolar berehat daripada membuat kenaikan dengan sedikit berundur dari paras ketinggian 5 minggunya menjelang terbitan data inflasi Amerika Syarikat.
Harga pengguna AS diramalkan terus menunjukkan penurunan daripada 6.5% kepada 6.2% tahun ke tahun pada bulan Januari, dengan bacaan teras dijangka meningkat kepada 5.5%.
Sekiranya angka yang dicatatkan lebih tinggi, US dolar mungkin berupaya untuk menyambung peningkatan tetapi jika sebaliknya berlaku, greenback dijangka susut lebih rendah.
Raja mata wang itu bagaimanapun meraih keuntungan berbanding mata wang yen dengan meningkat ke paras tertinggi enam minggu.
 Penurunan yen mencerminkan kegelisahan pelabur bahawa kerajaan Jepun akan mencalonkan Kazuo Ueda sebagai gabenor baru Bank of Japan (BOJ).
Sementara itu, dagangan euro dan pound pula kembali melonjak selepas menyentuh paras terendah satu bulan pada sesi sebelum ini, memanfaatkan sokongan daripada penyusutan greenback.
Tumpuan buat pelabur pound pada hari ini adalah keluaran data pekerjaan UK, di mana indek purata pendapatan akan dijadikan fokus utama sebagai indikator kepada inflasi.
Di sisi lain, dolar Aussie dan New Zealand menokok berbanding US dolar yang lebih lemah, tetapi kenaikan yang dicatatkan hanyalah sederhana.
Dolar Kanada juga meningkat di tengah-tengah dagangan harga minyak mentah yang lebih kukuh.


Ini Paras Tertinggi AUD/USD Pernah Capai Sejak Mac 2018

Mata wang komoditi seperti dolar Australia dan dolar New Zealand dijangka akan terus didagangkan baik sehingga penghujung minggu ini selepas sentimen pasaran disokong dengan berita kemenangan Demokrat pada pilihan raya Georgia yang akan menjangkakan pelaksanaan lebih besar rangsangan ekonomi di Amerika Syarikat (AS).
Pergerakan harga pada carta pasangan mata wang AUD/USD juga telahpun mencatatkan paras ketinggian terbaru sejak Mac 2018 dengan kenaikan yang dicapai semalam pada ketinggian 1.78200.
Walaupun dolar Aussie turut terkesan dengan data ekonomi yang kurang memberangsangkan selain risiko ketegangan antara AS dan China, namun pelabur kekal optimis dengan penyusutan US dolar yang berterusan akan memberi ruang untuk mata wang utama yang lain termasuk dolar Aussie untuk mengukuh.
Kenaikan harga pada carta AUD/USD berkemungkinan disasarkan sehingga ke paras 0.8000 untuk harga menguji zon rintangan utama yang kali terakhir diuji adalah pada Februari 2018.
Namun pelabur perlu kekal berhati-hati jika harga kembali membuat penurunan sekiranya sentimen pasaran bertukar berisiko semula.
 Penurunan awal harga akan menguji zon RBS (resistance become support) 0.77600-0.77300 dan juga paras sokongan Moving Average 50 (MA50) pada rangka masa 1 jam pergerakan harga sebelum memberi isyarat perubahan trend bearish.
Penurunan lebih rendah bakal menuju semula ke zon RBS 0.76500 sebelum ke paras 0.75700 lebih rendah.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kejutan Powell! USD Terbang, Matawang Utama Terjun

Pasaran mata wang telah digemparkan oleh kenyataan Pengerusi Federal Reserve (Fed), Jerome Powell yang mengatakan bank pusat akan membincangkan untuk mempercepatkan pengurangan pembelian pembelian bon pada mesyuarat polisi Disember.
Sejurus selepas itu, mata wang gergasi US dolar melonjak tinggi dengan harapan bahawa sebaik sahaja program tersebut berakhir, bank pusat mungkin akan menaikkan kadar faedahnya.
Ketika penulisan, indeks dolar diniagakan meningkat pada 96.03 berbanding pesaing utamanya, susut sedikit dari paras tertinggi yang dicapai pada sesi sebelum ini pada 96.64.
 Bukan itu sahaja, Powell juga menyatakan kebimbangannya terhadap risiko inflasi yang semakin meningkat. Varian coronavirus Omicron yang baru ditemui, dikatakan bakal menyebabkan tekanan risiko inflasi bertahan lebih lama.
Powell yang memberi keterangan di hadapan Kongress pada sesi New York sebelum ini, mengatakan beliau berpendapat bahawa penurunan kadar pembelian bon bulanan boleh bergerak lebih cepat daripada jadual asal untuk pengurangan $15 bilion sebulan yang diumumkan bulan ini.
Susulan itu juga, mata wang utama yang lain menjunam dengan ketara pada sesi sebelum ini berikutan pengukuhan US dolar.
Matawang pound terjun ke paras terendah terbaru tahun ini, membawanya didagangkan di bawah paras harga 1.3300 pada sesi Asia hari ini. Euro pula susut ke tahap paling rendah sejak Julai 2020.


Analisis GOLD – Sudah Tiba Masa Untuk Emas Meroket Semula?

Perkembangan pergerakan harga emas nampaknya kembali mengukir senyuman di wajah para pelabur emas apabila harga mula pamerkan kenaikan semula.
Seperti yang dikongsikan pada analisis sebelum ini, penurunan harga emas menemui paras sokongan pada $1,680.00 yang menyaksikan corak lonjakan awal harga.
Pada carta harga XAU/USD yang mengukur nilai emas berbanding US dolar telah melihatkan harga telah bergerak membuat kenaikan melepasi zon sokongan 1680.00-1700.00 pada dagangan Selasa semalam.
Sesi Eropah semalam mula memberikan isyarat bagi perubahan trend bullish harga emas selepas kenaikan yang melepasi halangan Moving Average 50 (MA50) pada rangka masa 1 jam dan juga melepasi paras 1700.00.
Sehingga ke sesi New York semalam, harga telah mencecah paras ketinggian pada 1720.00 untuk mencatatkan paras tertinggi mingguan.
Kenaikan harga emas dilihat telah didorong oleh faktor penyusutan US dolar susulan kejatuhan hasil bon Amerika Syarikat (AS) di samping pasaran Wall Street yang meningkat.
Namun kenaikan harga gagal diteruskan pada dagangan yang bersambung pada sesi Asia pagi ini (Rabu) berikutan pergerakan US dolar yang dilihat sedikit kukuh semula.
 Namun, penganalisis menjangkakan untuk harga emas melonjak sekiranya harga berjaya melepasi rintangan 1720.00 selepas harga menepati jangkaan analisis untuk melonjak dari zon sokongan 1680.00.
Kenaikan harga seterusnya bakal menguji rintangan pada 1745.00 sebelum menuju ke zon SBR (support become resistance) 1765.00.
Kemudiannya, paras penting 1800.00 akan kembali menjadi tumpuan utama harga semula.
Namun, tidak boleh dipertikaikan sekiranya harga emas terus jatuh lebih rendah semula. Paras 1680.00 kekal menjadi paras sokongan harga buat masa ini.
Kejatuhan harga lebih rendah akan merekodkan paras terendah terbaru 11 bulan berkemungkinan mencecah ke paras sekitar 1660.00 atau lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Pengakhiran Suram Buat Emas Di Penghujung September?

Ekoran pergerakan harga emas yang masih berlegar di atas paras $1,745 sejak minggu lalu bersambung pada awal minggu ini, masih boleh memberi nafas lega.
Namun, sentimen semasa pasaran yang dilihat kembali menyuntik pengukuhan terhadap US dolar membuatkan pelabur berwaspada terhadap kemungkinan berlaku kejatuhan harga emas pada minggu ini.
Pada carta harga XAU/USD yang mengukur nilai emas berbanding US dolar, dagangan Isnin semalam masih memperlihatkan paras 1745.00 kekal menyokong kejatuhan harga lebih rendah selepas kenaikan harga pada pembukaan pasaran awal minggu gagal diteruskan.
Selepas mencatatkan peningkatan harga pada sesi Asia semalam ke zon SBR (support become resistance) 1765.00, harga kembali susut semula pada sesi Eropah menguji paras 1745.00.
Bersambung pada awal sesi Asia pagi ini (Selasa), harga bergerak mendatar di sekitar 1750.00 sebelum pamerkan penurunan pada awal sesi Eropah menguji support 1745.00.
Dengan pengukuhan semula yang dipaparkan US dolar berkemungkinan mengundang kembali jangkaan untuk harga emas susut lebih rendah selepas beberapa minggu harga bertahan di atas zon tersebut.
 Sekiranya harga menjunam lebih rendah, jangkaan penganalisis semakin meningkat untuk melihat harga emas kembali semula ke zon support utama 1700.00 sebelum ini.
Kali terakhir harga menguji paras tersebut adalah pada terjunan harga emas di awal Ogos yang lalu ketika terbitan laporan pekerjaan NFP Amerika Syarikat (AS) dengan angka bacaan yang memberangsangkan.
Sekiranya harga emas kembali membuat lonjakan semula, rintangan pada zon SBR 1765.00 akan diuji terlebih dahulu sebelum menyambung kenaikan menuju zon SBR 1785.00 pada pergerakan trend bullish.
Seterusnya, harga boleh mencapai semula ke paras 1800.00 jika kenaikan diteruskan selepas beberapa minggu harga susut di bawah paras tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


120 PIPS Lonjakan GBP/USD Pada Penghujung Dagangan Minggu Lalu

Dagangan pasangan matawang GBP/USD menunjukkan penurunan selama tiga minggu berturut-turut berikutan isu Brexit yang terus memberi tekanan terhadap Pound Sterling. Pergerakan harga pada minggu lalu telah melihatkan harga breakout paras support 1.28400 dan mencatatkan paras terendah semasa yang baru pada GBP/USD sekitar paras 1.2773.
Namun, data jualan runcit di UK yang mencatatkan kenaikan serta dagangan USD yang kembali lemah pada sesi pasaran New York Jumaat lalu ekoran terkesan pada perkembangan rundingan dagang AS-China, menyokong harga untuk membuat kenaikan semula.
Harga merekodkan kenaikan sekitar 120 pips dari paras terendah semasa sehingga ke penghujung sesi pasaran New York sebelum menutup dagangan minggu lalu di bawah paras harga 1.29000.
Sesi pasaran Asia pagi ini melihatkan harga cuba untuk meneruskan kenaikan menuju zon SBR (support become resistance) sekitar paras 1.29300 dan juga berhampiran paras resistance MagicR1 pada indicator Moshed Magic Line.
Jika Sterling berjaya mengukuh pada dagangan hari ini, harga berpotensi untuk mencapai sekitar 100 pips kenaikan menuju ke paras harga 1.3000 atau lebih tinggi ke paras sekitar resistance MagicR3.
 Namun, jika perkembangan rundingan dagang menimbulkan kebimbangan terhadap pasaran, USD bakal mengukuh semula dan menekan kembali harga berkemungkinan menuju ke paras terendah harga semasa. Pergerakan harga ke paras support tersebut boleh mencecah sehingga hampir 150 pips penurunan.
Lihat paras tumpuan pada gambar chart GBP/USD di bawah untuk membantu anda mencari peluang posisi dagangan GBP/USD berdasarkan sentimen pasaran semasa.

Lihat juga paras-paras yang telah digariskan pada indicator Moshed Magic Line dan perhatikan reaksi harga di paras berikut.
Paras support: 1.2814, 1.2743, 1.2701.
Paras resistance: 1.2927, 1.2969, 1.3040.


Pertumbuhan Mengejut Ekonomi UK Redakan Kebimbangan Kemelesetan!

Angka terbaharu yang diterbitkan pada pembukaan sesi Eropah, sedikit membawa kelegaan buat UK yang dikhuatiri akan memasuki kemelesetan mendalam tahun ini.
Terbaharu, Pejabat Perangkaan Kebangsaan (ONS) melaporkan pada Jumaat bahawa keluaran dalam negara kasar (KDNK) meningkat 0.1% pada bulan November.
Walaupun menurun daripada pertumbuhan 0.5% pada Oktober, tetapi angka yang dicatatkan ini lebih baik daripada jangkaan yang meramalkan penguncupan 0.2%.
Selain itu, dalam tempoh tiga bulan hingga November, ekonomi menyusut sebanyak 0.3% menepati jangkaan pasaran.
 Kejatuhan 0.6% pada bulan September mempengaruhi angka pertumbuhan untuk suku ketiga apabila banyak perniagaan ditutup untuk pengebumian Ratu Elizabeth II.
Pengembangan yang dicatatkan pada November, mengurangkan risiko bahawa ekonomi UK berada dalam kemelesetan mendalam.
Bank of England (BOE) sebelum ini meramalkan ekonomi akan jatuh ke dalam kemerosotan yang berpanjangan sehingga 2024.
Reaksi awal dagangan pound susulan terbitan data ini menunjukkan mata wang itu didagangkan sedikit meningkat pada sekitar harga 1.2200 berbanding US dolar yang lemah.


Analisis GOLD – Pelabur Lega Sekejap, Emas Tak Sambung Terjun

Pelabur sempat menarik nafas lega sebentar pada dagangan Rabu semalam ketika harga emas mula bergerak lebih mendatar berbanding terjunan drastik yang dipaparkan pada Selasa.
Harga emas berjaya bertahan dari jatuh lebih rendah di bawah paras $1,810 semalam ketika pelabur mula mengambil langkah memerhati pada pembentangan dasar monetari oleh Pengerusi Federal Reserve (Fed) Jerome Powell untuk hari kedua malam tadi.
Pada Selasa lalu ketika hari pertama pembentangan, harga emas telah menjunam ketara ekoran US dolar yang mengukuh berikutan isyarat hawkish Fed untuk kembali menuju ke arah pengetatan dasar semula.
Kini tumpuan akan terarah pada penerbitan laporan data pekerjaan NFP Amerika Syarikat (AS) pada Jumaat esok dengan komponen data sektor buruh terus diperhatikan.
Menjelang NFP, pasaran telah menilai data ADP serta JOLTS semalam, dan pada sesi New York hari ini, data tuntutan faedah pengangguran AS (unemployment claims) pula akan diperhatikan.
Pada carta XAU/USD yang mengukur nilai emas berbanding US dolar melihatkan harga yang mendatar di atas paras 1810.00 semalam sekadar meningkat ke paras 1824.00.
Namun pelabur tidak meletakkan harapan untuk kenaikan harga emas akan berlaku ekoran isyarat bearish buat harga yang masih bergerak di bawah paras halangan Moving Average 50 (MA50) pada rangka masa 1 jam di carta XAU/USD setelah terjunan ketara pada Selasa lalu.
 Berkemungkinan harga boleh menyambung lagi penurunan untuk menuju ke zon support 1800.00 yang bakal memberi reaksi menarik.
Jika tembus melepasi zon 1800.00 itu, pelabur perlu bersedia untuk menyaksikan harga emas susut lebih rendah dengan sasaran seterusnya adalah pada 1760.00.
Namun jika harga emas berjaya membuat kenaikan, rintangan awal yang bakal ditempuh adalah pada 1830.00.
Setelah harga yang bergerak semula di atas MA50 memberi isyarat perubahan trend, harga bakal menuju semula paras ketinggian dicapai awal minggu sekitar 1858.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Loloskan Diri Lebih Tinggi Menuju $1.1000

US dolar dilihat gagal menyerlah pada dagangan sesi New York semalam ketika tumpuan pasaran terarah pada keterangan yang disampaikan oleh Pengerusi Federal Reserve (Fed) Jerome Powell di Washington DC.
Dalam ucapannya, beliau sekali lagi mengulangi berkenaan keperluan untuk menaikkan lagi kadar faedah untuk menurunkan inflasi ke paras sasaran.
Powell akan berucap lagi pada hari ini (Khamis) di hadapan Jawatankuasa Perbankan Senat dan dijangka tiada petunjuk baru akan disampaikan.
US dolar bergerak lemah semula dalam pasaran, tidak menyambung pengukuhannya di samping penurunan pada hasil perbendaharaan Amerika Syarikat (AS).
Peluang ini sekali lagi dimanfaatkan mata wang Euro yang dipacu ke paras tertinggi terbaru 6 minggu menuju ke paras jangkaan.

Pada carta harga pasangan mata wang EUR/USD, harga yang mendatar di atas zon 1.09000 di awal minggu akhirnya menyambung lonjakan semula menuju paras tumpuan pada 1.10000.
Trend kembali bertukar bullish dengan isyarat pergerakan harga yang berada di atas paras sokongan Moving Average 50 (MA50) semula pada carta EUR/USD tersebut.
 Harga boleh menyambung kenaikan lebih tinggi lagi susulan Euro kembali bergerak pada landasannya semula setelah isyarat hawkish oleh bank pusat Eropah (ECB) minggu lalu yang telah menaikkan kadar faedah.
Jika harga berjaya melepasi rintangan pada 1.10000, kenaikan lebih tinggi dilihat akan menuju pula ke sekitar 1.10700 untuk menguji zon tersebut.
Kenaikan yang diteruskan akan mencapai paras ketinggian terbaru dengan sasaran untuk mencapai 1.12000.
Namun jika paras 1.10000 gaga untuk ditembusi, pelabur akan menunggu isyarat perubahan arah pergerakan harga semula.
Susut di bawah sokongan MA50, harga berkemungkinan akan menyusur lebih rendah di bawah zon 1.09000.
Seterusnya, zon RBS (resistance become support) pada 1.08000 bakal dijejaki harga semula pada corak penurunan yang diteruskan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/AUD – Timeframe H1 – 28/3/2018

Secara teknikal, momentum pergerakan bagi EUR/AUD masih kuat ke arah kenaikan ketika ini dan masih tiada tanda yang menunjukkan untuk ia mulai bearish. Dengan kekuatan wave yang masih membentuk new HH sejak semalam, dijangkakan ia masih berada dalam mood bullish dan masih mempunyai ruang kenaikan ke sekitar level resistance yang lebih tinggi jika diperhatikan di timeframe daily.
 Oleh itu, selagi harga tidak breakout 1.6055/1.6014, mood masih ke arah bullish secara teknikalnya dan berpotensi untuk meneruskan kenaikan yang lebih tinggi, dan peluang retracement berkemungkinan adalah ke sekitar harga 1.6100/1.6090 sebelum ia kembali bullish. Dan jika breakout 1.6150, target seterusnya adalah ke sekitar harga 1.6200 atau ke sekitar 1.6250.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Update Komoditi Hitam Dalam Sesi Asia Yang Semua Trader Perlu Beri Perhatian!

Harga minyak mentah menjunam dalam sesi Asia sementara menunggu data inventori mingguan yang bakal dikeluarkan daripada pasaran komoditi hitam.
Institut Petroleum Amerika akan mengumumkan anggaran stok minyak mentah dan produk tapisan minggu lalu hari ini, diikuti dengan angka rasmi daripada Jabatan Tenaga AS pada hari berikutnya.
Stok minyak mentah AS merosot sebanyak 0.98% kepada $51.28 setong di New York Merchantile Exchange (NYMEX).
 Semalam, harga minyak mentah seakan mendapat nafas baru apabila sentimen terhadap pembekuan bekalan yang dijadualkan bakal bermula tahun depan terus menguasai pasaran.
Selain itu, Brent mentah yang merupakan penanda aras minyak global diniagakan pada $54.22 setong.
Walau bagaimanapun, keberkesanan pembekuan bekalan ini hanya boleh berhasil sekiranya kesemua ahli OPEC mematuhi sekatan pengeluaran yang telah ditetapkan.
Aussie Rebah Berikutan Data Mengecewakan Daripada Australia!


GBP/USD Terus Buru Rekod Harga Tertinggi Sejak April 2022!

Pound paparkan prestasi memuaskan pada minggu lalu apabila berjaya mencapai paras tertinggi terbaru sejak April 2022.
Namun pelabur berwaspada untuk dagangan Pound minggu ini berdepan data inflasi UK yang akan diterbitkan pada Rabu sebelum menyusuli pula mesyuarat bank pusat England pada Khamis.
Bank of England (BOE) dijangka akan menaikkan kadar faedah sebanyak 25 mata asas ke paras 4.75% dan dilihat akan memberi kelebihan kepada mata wang Pound.
Jika US dolar kekal bergerak lama menyambung dagangan minggu ini, Pound akan terus memanfaatkan ruang untuk mengekalkan pengukuhannya.
Namun, pelabur juga berhati-hati dengan kemungkinan US dolar yang boleh mengukuh kembali setelah Federal Reserve (Fed) memberi isyarat untuk beberapa lagi kenaikan kadar faedah menuju penghujung 2023.

Carta pasangan mata wang GBP/USD telah menyaksikan paras ketinggian terbaru dicapai pada Jumaat lalu sekitar 1.28400 selepas lonjakan yang mengatasi paras 1.27000.
 Pergerakan harga kekal di atas paras sokongan Moving Average 50 (MA50) pada rangka masa 1 jam di carta tersebut menunjukkan trend yang masih bullish.
Jika kenaikan harga diteruskan di awal minggu ini, sasaran seterusnya adalah pada ketinggian 1.29000 untuk dicapai oleh harga.
Selain mencatatkan paras ketinggian terbaru lagi, harga berpotensi melonjak lebih tinggi setelah BOE menaikkan kadar faedah.
Namun, sekiranya situasi berubah menyaksikan harga menjunam semula, paras sokongan terhampir harga dilihat pada 1.27000 di zon RBS (resistance become support).
Penurunan yang diteruskan lebih rendah akan menuju pula sekitar 1.26000 yang juga merupakan antara paras tumpuan pada dagangan sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Stok Minyak EIA Berkurangan Satu Juta Tong Minggu Lalu

The Energy Information Administration (EIA) atau Pengurusan Informasi Tenaga di AS melaporkan inventori minyak mentah yang berkurangan sebanyak 1 juta tong pada minggu berakhir 14 April berbanding kemerosotan 2.2 juta tong yang dicatatkan sebelum itu.
Jangkaan kepada data kali ini ialah pengurangan 1 juta tong.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) pula merekodkan pengurangan stok sebanyak 800,000 tong pada minggu berakhir 14 April berbanding pengurangan 1.30 juta yang direkodkan pada minggu sebelum itu.
Harga minyak mentah global didagang stabil dalam sesi Rabu dengan keyakinan yang semakin meningkat bahawa OPEC akan melanjutkan pemotongan pengeluaran khususnya Arab Saudi dan UAE.
Dagangan stabil adalah berikutan OPEC mengatakan mereka komited untuk mengurangkan bekalan yang menyebabkan harga pasaran jatuh sejak 2014.


Analisis Teknikal USD/JPY – Timeframe H1 – 1/11/2018

Pergerakan harga pada chart pasangan matawang USD/JPY pada dagangan semalam menunjukkan harga telah mencapai paras ketinggian baru di paras resistance MagicR1 pada indicator Moshed Magic Line sebelum kembali membuat penurunan semula ke paras Magic Pivot. Perkembangan semasa bagi matawang JPY, isu perang dagang yang berlanjutan turut memberi kesan terhadap Yen di mana Gabenor Bank of Japan (BOJ), Kuroda mengatakan isu tersebut bakal memberi impak terhadap sentimen perniagaan dan juga ekonomi di negara mereka.
Pada sesi pasaran Asia hari ini, harga dilihat bergerak mendatar berhampiran paras 112.900 yang lebih rendah dari paras Magic Pivot 113.044 hari ini. Harga yang dilihat masih cuba untuk membuat penurunan ke paras support 112.695 (MagicS1), berada pada paras 112.790 setakat jam 3.05 petang. Jika harga berjaya membuat penurunan melepasi paras support tersebut, harga dijangka akan menuju pula ke paras support 112.461 (MagicS2). Dan sekiranya harga masih berjaya meneruskan penurunan, destinasi seterusnya yang dilihat akan dituju harga adalah pada paras 112.112 (MagicS3).
Namun, jika matawang USD berjaya mengukuh semula dan harga kembali menyambung kenaikan yang dibuat sejak awal minggu ini, harga bakal menuju ke paras resistance yang berada di 113.278 (MagicR1). Harga yang masih berjaya membuat lonjakan seterusnya akan mencari paras ketinggian terbaru berkemungkinan ke paras sekitar 113.627 (MagicR2) yang dilihat berada pada zon SBR (support become resistance) yang lalu. Dan kenaikan harga yang berjaya dikekalkan dilihat berpotensi mencapai paras setinggi 113.861 (MagicR3).
 Kaji struktur ekonomi di Jepun jika anda penggemar chart pasangan safe-haven USD/JPY dan beri tumpuan juga terhadap sentimen pasaran semasa yang turut mempengaruhi pergerakan harga. Perhatikan paras tumpuan harga pada chart USD/JPY dengan membandingkan dengan paras-paras yang telah digariskan pada indicator Moshed Magic Line setiap hari.

Paras support: 112.695, 112.461, 112.112.
Paras resistance: 113.278, 113.627, 113.861.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 16/10/2018

Jika diteliti pada dagangan hari semalam, beberapa matawang utama mengambil kesempatan di atas kelemahan matawang US dollar berikutan keadaan pasaran semasa yang berisiko ditambah pula dengan data jualan runcit di AS yang merosot. Dilihat pada pergerakan harga bagi pasangan matawang EUR/USD semalam, harga mampu dilonjakkan semula di mana harga telah membuat kenaikan melepasi paras Magic Pivot dan menguji paras resistance MagicR1 pada indicator Moshed Magic Line sebelum kembali turun semula.
Pada sesi pasaran Asia hari ini, harga yang didagangkan agak perlahan dilihat membuat penurunan menguji paras Magic Pivot 1.1574. Jika harga kembali membuat kenaikan semula, harga dijangka akan menguji semula paras resistance 1.1609 (MagicR1) iaitu paras ketinggian harga dicapai semalam. Sekiranya harga berjaya breakout paras tersebut, jangkaan harga akan meneruskan kenaikan ke paras resistance 1.1642 (MagicR2) untuk menguji pula zon paras SBR (support become resistance) itu. Harga yang masih meneruskan lonjakan sehingga breakout paras tersebut berpotensi untuk mencapai paras resistance 1.1678 (MagicR3) yang berada pada paras yang lebih tinggi.
 Namun, jika USD kembali mengukuh semula dalam pasaran semasa, berkemungkinan harga dilihat akan membuat penurunan menuju ke paras support 1.1541 (MagicS1) yang berada pada zon RBS (resistance become support) sebelum ini. Sekiranya harga breakout paras support tersebut untuk menyambung penurunan ke paras yang lebih rendah, paras yang dijangka berpotensi untuk dicecah harga adalah pada support 1.1505 (MagicS2) dan seterusnya ke paras support 1.1473 (MagicS3) yang berada lebih rendah.
Kawal posisi dagangan anda pada pasangan matawang EUR/USD ini menjelang sidang kemuncak Kesatuan Eropah (EU) yang dijangka akan memberi impak besar terhadap pergerakan harga dalam pasaran semasa. Lihat pada indicator Moshed Magic Line untuk membantu anda mengenalpasti paras-paras yang menjadi tumpuan harga pada chart EUR/USD.

Paras support: 1.1541, 1.1505, 1.1473.
Paras resistance: 1.1609, 1.1642, 1.1678.


EUR/USD Buat Terjunan Selepas Hari Ke-4 Gagal Tembus $1.1900

Semakin menghampiri acara tumpuan di penghujung minggu iaitu terbitan laporan data pekerjaan NFP Amerika Syarikat (AS) yang dinanti-nantikan pelabur, US dolar terus memberi kejutan apabila kembali pamerkan pengukuhan dalam pasaran semalam.
Menyokong pengukuhan US dolar di sesi New York semalam, data PMI perkhidmatan AS tinjauan ISM mencatatkan bacaan yang meningkat, berbeza berbanding data pembuatan yang diterbitkan di awal minggu.
Pada awalnya, US dolar dilihat susut selepas laporan data pekerjaan ADP AS bagi sektor swasta mencatatkan bacaan yang suram dan boleh menjadi isyarat kurang baik untuk laporan pekerjaan NFP.
Namun, terdapat faktor tambahan yang dilihat mempengaruhi pengukuhan US dolar kemudiannya iaitu komen bernada hawkish oleh ahli Federal Reserve (Fed) berkenaan langkah pengetatan polisi.
Timbalan Pengerusi Fed, Richard Clarida menyatakan kadar faedah boleh dinaikkan pada tahun 2022 dan turut memberi isyarat langkah pengurangan pembelian bon (tapering) akan dilaksanakan pada tahun ini atau awal tahun hadapan bergantung sentimen pasaran buruh untuk beberapa bulan mendatang.

Pada carta pasangan mata wang EUR/USD, harga telah dilihat sekali lagi menguji zon rintangan 1.19000 sebelum menjunam hampir 70 pips bagi penurunan terbesar minggu ini susulan pengukuhan semula oleh US dolar.
 Mata wang Euro juga terkesan oleh data perkhidmatan zon Eropah yang diterbitkan pada sesi Eropah semalam dengan bacaan kurang memberangsangkan, menyukarkan lagi kenaikan harga.
Dengan pengukuhan yang dijangkakan oleh US dolar menjelang laporan NFP, harga bakal menguji semula paras tumpuan 1.18000 sebelum penurunan harga yang diteruskan akan kembali ke zon sokongan minggu-minggu sebelum ini sekitar 1.17700-1.17500.
Penurunan lebih rendah melepasi zon tersebut dilihat akan menuju ke zon support utama pada 1.17000 setelah zon tersebut berjaya menyokong lonjakan semula harga pada dagangan April yang lalu.
Namun, jika harga berjaya melonjak semula, sekali lagi zon rintangan 1.19000 akan terus diuji selepas 4 hari berturut-turut zon itu kekal kebal untuk ditembusi.
Menembusi zon rintangan itu akan menjangkakan kenaikan lebih tinggi harga untuk pergerakan trend bullish menuju sehingga ke paras ketinggian pada 1.2000 semula.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Yang Trader Perlu Tahu Untuk Pergerakan Mata Wang Di Penghujung Minggu

Pasaran global dinilai sedikit pulih pada awal dagangan hari ini dengan tumpuan utama pelabur masih terarah pada langkah tapering oleh Federal Reserve (Fed), rangsangan di Amerika Syarikat (AS) serta ketegangan politik yang melanda China.
Selepas data inflasi AS mencatatkan bacaan yang lemah pada minggu ini, data jualan runcit AS yang diterbitkan semalam kembali menghangatkan semula pergerakan US dolar.
US dolar kembali kukuh dengan tercetusnya kembali jangkaan untuk langkah pengetatan polisi oleh Fed pada mesyuarat dasar monetari edisi September.
Sebelum menutup dagangan pada minggu ini, data keyakinan pengguna AS akan diberi perhatian oleh pasaran di sesi New York untuk meninjau kesihatan perbelanjaan pengguna di ekonomi terbesar dunia itu.
 Mata wang Eropah dilihat bergerak stabil berbanding US dolar sehingga sesi Eropah hari ini namun pelabur berwaspada risiko yang membayangi pergerakan pada penghujung minggu.
Data jualan runcit UK yang diterbitkan pada awal sesi Eropah mencatatkan bacaan lebih rendah berbanding jangkaan untuk meningkat. Ini akan merencatkan jangkaan pengukuhan Pound selepas data inflasi UK diterbitkan pada minggu ini positif menjelang mesyuarat bank pusat England (BOE) minggu hadapan.
Mata wang komoditi seperti dolar Australia, dolar New Zealand dan dolar Kanada pada hari ini dilihat pamerkan sedikit pemulihan selepas tekanan pada pengukuhan US dolar semalam.
Sementara pelabur komoditi emas masih menyerap kejutan terjunan harga emas semalam menyaksikan penyusutan nilai sehingga $50 dalam tempoh 1 hari.


EUR/USD Sambung Kenaikan, Tumpuan Terarah Pada Data CPI AS!

Krisis keruntuhan Silicon Valley Bank (SVB) dan Signature Bank telah mengundang situasi panik dalam pasaran namun cuba untuk diredakan oleh kerajaan Amerika Syarikat (AS).
Dikatakan bahawa krisis tersebut berlaku berpunca daripada kesan kenaikan kadar faedah yang agresif oleh bank pusat sebelum ini.
Kini pelabur mula melihat jangkaan bahawa tiada kenaikan kadar faedah oleh Federal Reserve (Fed) akan dilaksanakan pada mesyuarat Mac.
Ini telah memberi kesan penyusutan ketara US dolar yang menyambung dagangan pada pembukaan awal minggu ini.
Selepas data pekerjaan NFP AS minggu lalu, tumpuan akan diberikan pula pada terbitan data inflasi AS pada sesi New York malam ini.
Mata wang Euro juga menjadi tumpuan dengan memanfaatkan kenaikan nilainya ke atas penyusutan US dolar, sementar pelabur menantikan sama ada European Central Bank (ECB) akan menaikkan kadar sebanyak 50 mata asas atau tidak.

 Meneliti carta harga pasangan mata wang EUR/USD di awal minggu, corak harga agak bercampur namun kenaikan ke paras ketinggian terbaru berjaya dicapai sekitar 1.07500 setelah sempat menurun ke 1.06600 dahulu.
Mengatasi ketinggian pada lonjakan ketika reaksi laporan NFP Jumaat lalu, harga yang juga bergerak di atas paras sokongan Moving Average 50 (MA50) pada rangka masa 1 jam di carta EUR/USD masih mencadangkan pergerakan bullish.
Kenaikan kekal dijangka untuk menuju paras tumpuan seterusnya pada 1.08000 untuk terus mencatatkan paras tertinggi terbaru 4 minggu.
Namun jika berlaku penurunan harga semula, susut di bawah paras 1.07000 dan melepasi sokongan MA50 akan memberi isyarat awal perubahan trend.
Penurunan lanjut harga bakal diteruskan menuju sekitar 1.06000 atau zon support pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jerman Hanya Menghitung Hari Sebelum Dilanda Kemelesetan!

‘Putin kembali jadi tumpuan utama Eropah!’
Data tinjauan ifo iklim perniagaan Jerman yang menyaksikan sentimen dagangan menyusut daripada jangkaan pada bulan Julai mengesahkan kemelesetan terhadap negara ekonomi terbesar Eropah tersebut.
Meneliti bacaan data tinjauan tersebut, indeks iklim perniagaan Jerman dilihat susut 88.6 berbanding jangkaan 90.2 lebih rendah berbanding bacaan pada Jun yang mencatat 92.2.
Penurunan yang terendah dalam tempoh 2 tahun tersebut boleh dikaitkan dengan konflik Eropah bersama Rusia sehingga menyebabkan lonjakan pada harga tenaga dan kekurangan bekalan gas.
Ia secara tidak langsung mengesahkan bahawa kemelesetan bakal melanda Jerman dan perkara itu disokong oleh Klaus Wohlrabe, ketua yang melaksanakan tinjauan data ifo.
 Mengulas lebih lanjut berkenaan situasi semasa, Wohlrabe tidak menolak kemungkinan Jerman mampu mengelak kemelesetan andai isu tenaga dan gas dapat diselesaikan.
Perkara ini disokong oleh Jorge Kraemer, penganalisis ekonomi Commerzbank, yang menyatakan indeks ifo yang berperanan sama seperti indeks pengurusan pembelian (PMI) menunjukkan ekonomi Jerman jelas dalam ‘keruntuhan’.
Seperti yang diketahui Jerman menghadapi masalah kekurangan bekalan gas apabila Rusia bertindak menutup saluran paip Nord Stream 1 sebelum membenarkan pengoperasian semula namun pada kapasiti 40%.
Keputusan Rusia, di bawah kepimpinan Vladimir Putin, untuk menutup saluran paip Nord Stream 1 adalah maklum balas terhadap sekatan yang dikenakan kuasa Barat terhadap tindakannya menyerang Ukraine.
Menurut pengawal selia jaringan gas Jerman, kapasiti 40% tidak mencukupi dan perkara tersebut akan mencetus catuan tenaga pada musim sejuk jika kerajaan gagal mengambil ‘langkah tambahan’ untuk mencapai kapasiti 90%.
Dalam pada itu, Kraemer menegaskan bahawa ekonomi Jerman kini terletak dalam genggaman Putin.


Yen Terus Mendapat Sambutan Pada Pembukaan Pasaran Forex Minggu Ini

Dolar lemah berbanding yen pada pasaran Eropah hari ini selepas para pelabur tidak berjaya mendapat sebarang petunjuk daripada Fed tentang polisi meraka pada hujung minggu lepas, dan juga impak ribut taufan Harvey di Texas pada ekonomi masih lagi dinilai.
Indeks US dolar yang mengukur kekuatan greeback berbanding enam matawang utama yang lain susut 0.10% kepada 92.38 setakat jam 2.30 petang.
Pasangan matawang USD/JPY menyusut 0.25% kepada 109.10, manakala AUD/USD didagangkan diparas 0.7946, meningkat 0.15%
EUR/USD naik 0.08% kepada 1.1936, dan GBP/USD meningkat 0.11% kepada 1.2893
 Tumpuan minggu ini adalah pada laporan pekerjaan Amerika bagi bulan Ogos pada hari Jumaat nanti. Data tersebut akan menjadi sala satu petunjuk kepada hala tuju polisi Fed di masa hadapan. Para pelabur juga akan meniliti bacaan kaji semula KDNK US bagi suku tahun kedua.
Pasaran kewangan di UK tutup pada hari ini kerana cuti musim panas.
Pada Jumaat minggu lepas, dolar mula melemah selepas ucapan Janet Yellen, pengerusi Federal Reserve di persidangan ekonomi Jackson Hole tidak merujuk kearah polisi monetari, mengecewakan sebahagian pelabur yang mengharap beliau akan bernada hawkish dalam ucapan tersebut.
Indeks dolar jatuh 10% sepanjang tahun ini berikutan ketidaktentuan agenda ekonomi Amerika di bawah pentadbiran Donald Trump, dan keraguan para pelabur terhadap kenaikan kadar feadah the Fed kali ketiga tahun ini. Kadar yang rendah akan menekan dolar kebawah berikutan aset atau bon US kurang mendapat sambutan daripada para pelabur.
Matawang Euro pula menguat selepas Mario Draghi, Presiden Bank Pusat Eropah mengelak daripada memberi sebarang pandangan baru berkenaan tempoh yang bakal diambil oleh bank pusat untuk memperalahankan ransangan ekonomi, namun mengakui bahawa pemulihan ekonomi di kawasan eropah sudah mendapat momentum.


Analisis GOLD – Harga Belum Habis Buat Penurunan?

Pasaran masih lagi melihat isyarat untuk trend penurunan harga diteruskan bagi dagangan emas semasa.
Harga emas menunjukkan peningkatan semula pada dagangan Selasa semalam namun dengan momentum yang lemah dipamerkan.
Jika diperhatikan pergerakan harga pada carta XAU/USD yang mengukur nilai emas berbanding US dolar, harga telah membuat penurunan pada sesi Asia pagi semalam menyambung penurunan sesi sebelumnya.
Selepas melepasi paras 1720.00 dan mencecah ke paras terendah terbaru 9 bulan sekitar 1707.00, harga pamerkan kenaikan semula sekitar 300 pips.
Jangkaan pelabur untuk harga meneruskan penurunan meleset dengan isyarat terbaru untuk permulaan trend bullish selepas harga melepasi kenaikan di atas paras halangan Moving Average 50 (MA50) pada rangka masa 1 jam pergerakan harga di carta XAU/USD.
Namun begitu, dagangan pada Rabu menunjukkan harga masih membuat penurunan selepas pergerakan mendatar pada sesi Asia disusuli penurunan pada awal sesi Eropah.
 Penurunan harga bakal menguji semula paras 1720.00 dan juga paras terendah terbaru yang berjaya dicecah harga semalam.
Berkemungkinan harga boleh turun lebih rendah menuju ke paras tumpuan 1700.00 untuk pelabur menilai reaksi harga pada zon penting tersebut.
Sekiranya harga kembali membuat kenaikan, pelabur perlu memberi perhatian pada paras-paras rintangan 1745.00 dan juga 1765.00 di zon SBR (support become resistance).
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis teknikal GOLD – Timeframe H1 – 12/1/2018

 Harga GOLD yang sideways sekitar range harga 1324.30 – 1309.64 akhirnya breakout High dan jika diperhatikan ketika ini, ia berpotensi untuk membentuk new HH. Sekiranya ia melakukan correction, peluang yang boleh diperhatikan adalah sekita rharga 1324.30 – 1320.80 untuk ‘long’.
Target bullish seterusnya yang berpotensi dicapai adalah hara 1331.50 atau lebih tinggi ke sekitar 1336.80 yang berkemungkinan akan dicapai pada minggu hadapan. Walaubagaimanapun, jika ia breakout Key Support ia akan bearish ke support yang lebih rendah iaitu 1315.50.


7 Berita Forex Penting Tumpuan Pasaran Minggu Ini (10-14 Februari 2020)

Berikut merupakan sebahagian data-data penting yang menjadi tumpuan pasaran sepanjang mingggu ini.
Data Pertumbuhan GDP UK (Selasa 5.30 Petang): Pertumbuhan Keluaran Dalam Negara Kasar (KDNK) UK pada suku ketiga 2019 telah dikemaskini meningkat kepada 0.4% berbanding 0.3% sebelumnya. Kadar perdagangan bersih meningkat berbanding jangkaan di samping perbelanjaan isi rumah turut menyokong pertumbuhan. Namun perbelanjaan kerajaan dan pembentukan modal kasar memberi kesan negative terhadap ekonomi. Jangkaan bacaan awal pertumbuhan GDP suku keempat dijangka di paras 0.0%.
Mesyuarat Dasar Monetari Bank Pusat New Zealand (Rabu 9.00 Pagi): Reserve Bank of New Zealand (RBNZ) pada mesyuarat terakhir November tahun lalu telah mengekalkan kadar faedah di paras 1.00% meleset berbanding jangkaan penurunan oleh pasaran. Ahli mesyuarat juga menyatakan kadar faedah perlu kekal berada di paras rendah untuk jangka masa yang lebih lama.
Data Pengeluaran Perindustrian Eropah (Rabu 6.00 Petang): Penurunan terbesar dalam tempoh 11 tahun pada pengeluaran perindustrian di Jerman sebagai ekonomi terbesar Eropah, pasaran menjangkakan data pengeluaran Eropah untuk Disember 2019 merosot ke paras -1.8% berbanding bacaan 0.2% sebelumnya.
 Data Inflasi Amerika Syarikat (Khamis 9.30 Malam): Indeks harga pengguna Amerika Syarikat telah meningkat 0.2% pada Disember 2019 selepas peningkatan 0.3% bulan sebelumnya. Harga bagi petrol, penjagaan kesihatan dan kediaman meningkat. Jangkaan untuk peningkatan kadar inflasi untuk Januari kekal seperti bacaan sebelum ini.
Data Pertumbuhan GDP Jerman (Jumaat 3.00 Petang): Keluaran Dalam Negara Kasar (KDNK) Jerman pada suku ketiga 2019 telah meningkat kepada 0.1% lebih tinggi berbanding penurunan 0.1% suku sebelumnya. Data jualan runcit dan imbangan dagangan yang lemah zon Eropah menyukarkan untuk pasaran menjangkakan peningkatan pada suku terakhir 2019.
Data Jualan Runcit Amerika Syarikat (Jumaat 9.30 Malam): Kadar jualan runcit AS pada Disember 2019 meningkat 0.3% menepati jangkaan pasaran dengan peningkatan pada jualan makanan dan minuman, peralatan elektronik dan pakaian. Peningkatan terbesar 0.7% sejak Julai 2019 pada jualan runcit teras pula dijangka bakal catat penurunan pada bacaan Januari.
Sentimen Pengguna Amerika Syarikat (Jumaat 11.00 Malam): Keyakinan pengguna dijangka menurun ekoran kebimbangan terhadap risiko ancaman wabak Coronavirus yang menjejaskan ekonomi Amerika Syarikat. Bacaan terbaru dijangka mencatatkan angka menurun.


Minggu Kritikal Buat Pasaran, Sedia Untuk Gegaran Lebih Besar!

Dolar Amerika terus mempertahankan momentum pengukuhan pada permulaan dagangan awal minggu yang menyaksikan raja matawang itu didagangkan lebih tinggi berbanding pesaing utamanya.
Menjadi tumpuan pasaran pada minggu ini adalah mesyuarat polisi Federal Reserve (Fed), yang diharapkan akan mendapat isyarat mengenai pengurangan pembelian aset akan dimulakan.
Pada sesi Asia, indeks dolar mengukuh di paras ketinggian tiga minggu berbanding kebanyakan matawang utama dengan didagangkan pada sekitar harga 93.28.
Terdahulu, pasaran telah diperlihatkan dengan bacaan jualan runcit AS yang sangat kuat sekali gus mengatasi kekecewaan disebabkan angka inflasi yang lemah dan mengembalikan semula harapan untuk langkah pengetatan polisi akan dilakukan pada tahun ini.
 Menjelang penutupan dagangan hujung minggu pula, data keyakinan pengguna AS menunjukkan peningkatan pada bulan Ogos walaupun sedikit kurang dari jangkaan pasaran.
Dalam pada itu, dolar Aussie meneruskan junaman lebih rendah di tengah sentimen yang suram menjelang penerbitan laporan minit mesyuarat Reserve Bank of Australia (RBA) pada sesi Asia esok.
Mengikuti perkembangan matawang Eropah, pound susut ke paras terendah tiga minggu dengan perhatian pelabur juga terarah kepada mesyuarat dasar Bank of England (BOE) pada hari Khamis.
Kekuatan dolar greenback juga mengheret dagangan euro lebih rendah ketika penerbitan data pembuatan dan perkhidmatan dari Zon Eropah pada minggu ini turut dijadikan tumpuan utama pasaran bagi menilai kesihatan ekonomi di blok itu.


Analisis Teknikal USD/CAD – Timeframe H1 – 11/1/2019

Pengukuhan semula USD dalam pasaran semasa berjaya menghalang matawang dollar CAD terus menekan harga ke paras lebih rendah pada chart pasangan matawang USD/CAD sejak siri penurunan harga awal bulan ini. Pergerakan harga lebih mendatar untuk sesi dagangan semalam dan hanya menguji paras ketinggian semalam di sekitar zon SBR (support become resistance) 1.32600 sebelum menutup dagangan sesi New York sekitar paras Magic Pivot pada indicator Moshed Magic Line.
Pada sesi pasaran Asia hari ini pula, harga menunjukkan penurunan harga sehingga bergerak lebih rendah dari paras Magic Pivot 1.3229 hari ini dan menuju ke paras support terdekat iaitu pada 1.3200 (MagicS1). Jika harga meneruskan penurunan lebih rendah dari paras tersebut, harga bakal mencatatkan paras terendah semasa yang baru lagi pada chart USD/CAD berkemungkinan ke paras sekitar 1.3170 (MagicS2). Sedikit lagi penurunan harga bakal melihatkan harga mencecah penurunan ke paras support 1.3141 (MagicS3) untuk cuba mengatasi paras yang diuji harga pada dagangan Disember yang lalu.
Sebaliknya, jika harga kembali membuat kenaikan dan bergerak lebih tinggi dari paras Magic Pivot hari ini, harga sekali lagi akan menguji paras resistance 1.3259 (MagicR1) yang berada pada zon SBR dan juga merupakan paras ketinggian yang dicapai pada dagangan semalam. Harga yang berjaya melepasi kenaikan dari paras tersebut kemudiannya akan menuju pula ke paras sekitar 1.3288 (MagicR2) yang turut merupakan antara paras yang menjadi tumpuan harga. Kenaikan seterusnya harga dijangka menguji kembali paras ketinggian pada dagangan Selasa iaitu pada sekitar paras resistance 1.3317 (MagicR3).
 Terus pantau faktor-faktor yang mempengaruhi nilai matawang Loonie dalam pasaran seperti perkembangan pada pasaran minyak mentah serta data ekonomi di Kanada sendiri. Kawal dagangan penghujung minggu ini dengan berpandukan pada indicator Moshed Magic Line untuk mengurangkan risiko dalam setiap posisi dagangan anda dalam pasaran.

Paras support: 1.3200, 1.3170, 1.3141.
Paras resistance: 1.3259, 1.3288, 1.3317.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Rupa-Rupanya Ini Faktor Yang Mendorong Kebangkitan Harga Minyak Pagi Ini!

Harga minyak mentah bangkit semula pada hari Rabu apabila penurunan inventori di AS memberi sokongan kepada pasaran.
Penanda aras bagi pasaran minyak global iaitu minyak Brent meningkat sebanyak 56 sen atau sebanyak 1.1 peratus kepada $51.02 setong. Sementara itu, WTI mentah meningkat sebanyak 48 sen kepada $48.14 setong.
Pada hari Selasa, WTI mentah merosot sebanyak 2.4 peratus kepada paras terendah sejak 21 Mac, manakala Brent terus ditutup kepada nilai terendah sepanjang tahun ini, sekali gus memadam semua keuntungan semenjak perjanjian OPEC sebelum ini.
 Walau bagaimanapun, Ketua Penganalisis Pasaran di CMC Markets mengatakan bahawa, pelabur masih berhati-hati untuk meletakkan position buy sementara menanti data rasmi yang bakal dikeluarkan oleh EIA hari ini.
Laporan daripada Institut Petroleum Amerika (API) yang dikeluarkan semalam menunjukkan stok minyak mentah AS menjunam minggu lepas dengan kedua-dua minyak petrol dan produk tapisan turut mencatat penurunan.
Inventori mentah menjunam sebanyak 4.2 juta tong pada minggu berakhir 28 April sehingga 528.3 juta tong berbanding jangkaan penurunan sebanyak 2.3 juta tong. Stok minyak di hab penghantaran minyak terbesar di AS juga merosot sebanyak 215,000 tong.
Sentimen Terkini yang Menimpa Dagangan Matawang Sesi Asia


Terbeliak Pelabur Tengok EUR/USD Terpacak 160 Pips!

US dolar hilang upaya pada dagangan sesi New York semalam selepas reaksi pasaran terhadap data inflasi Amerika Syarikat (AS) yang menjadi tumpuan utama dinantikan sejak awal minggu.
Bacaan inflasi tahunan AS catat 8.5% untuk bulan Julai, menurun dari bacaan 9.1% yang dicatatkan pada Jun dengan rekod tertinggi 40 tahun.
Ini telah memberi kesan penyusutan bagi mata wang US dolar sebaik data diterbitkan, memberi ruang mata wang utama lain meningkat semula, dan memaparkan pergerakan drastik harga pada carta-carta utama semalam.

Seperti yang diperhatikan pergerakan harga pada carta pasangan mata wang EUR/USD, harga telah catatkan kenaikan harian sehingga 160 pips di sesi New York setelah pergerakan mendatar harga dipaparkan sejak awal minggu.
Lonjakan ketara harga tersebut juga telah mengatasi zon rintangan penting pada 1.03000 sekaligus mencatatkan paras ketinggian terbaru 5 minggu.
Namun, setelah mencapai paras ketinggian sekitar 1.03600, harga susut semula untuk menutup dagangan di penghujung sesi New York pada 1.03000.
 Sekiranya harga menyambung semula lonjakan yang berlaku semalam, kenaikan harga seterusnya dilihat akan mencapai paras 1.04000 untuk menguji zon tumpuan tersebut.
Kenaikan lebih tinggi pula akan mensasarkan pada 1.05000 untuk catatan ketinggian terbaru harga bagi tempoh dagangan 6 minggu.
Sebaliknya, jika harga gagal kekalkan momentum lonjakan, penurunan awal harga dilihat akan kembali ke paras 1.02400 yang berpotensi untuk menjadi paras sokongan harga semula.
Namun jika harga kekal membuat penurunan lebih rendah, sasaran adalah untuk harga susut ke paras 1.024000 dan menamatkan unjuran pergerakan untuk trend bullish.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Punca Yang Menyebabkan Kemerosotan Dagangan Komoditi Hitam Hari Ini

Harga minyak mentah dalam sesi ini merosot berikutan ujian peluru berpandu balistik milik Korea Utara yang menimbulkan sentimen risiko di dalam pasaran. Dalam masa yang sama, pelabur juga menantikan pertemuan nama-nama besar dalam industri tenaga di Houston minggu ini yang melibatkan negara-negara seperti Russia dan Arab Saudi.
Jepun juga mengatakan bahawa mereka tidak akan bertolak ansur terhadap tiga peluru berpandu yang mendarat di dalam Zon Ekonomi Eksklusif Jepun. Korea Utara melepaskan beberapa peluru berpandu di pantai timur negara tersebut yang terbang kira-kira 1,000 km (620 batu).
WTI mentah juga menyusut pada April sebanyak 0.24 peratus kepada $53.20 setong, manakala minyak Brent bagi penghantaran Mei tergelincir sebanyak 0.20 peratus kepada $55.79 setong.
Para pelabur juga bersedia untuk mendapatkan maklumat mingguan terkini mengenai stok simpanan pada hari Selasa dan Rabu untuk mengukur kadar permintaan global. Pada lewat Ahad, Setiausaha OPEC, Mohammad Sanusi Barkindo berkata kepada pemberita bahawa OPEC dan beberapa pengeluar utama akan bertemu di Houston bagi membuat keputusan sama ada ingin melanjutkan perjanjian pembekuan bekalan pada Mei nanti atau tidak.
 Selain itu, Barkindo memberitahu bahawa satu jawatankuasa pemantauan akan bermesyuarat pada 25 Mac nanti. Minggu lepas, niaga minyak ditutup lebih tinggi pada Jumaat apabila harga US Dollar menjunam besar-besaran.
Namun begitu, niaga minyak mentah masih berakhir dengan kerugian mingguan apabila peningkatan inventori minyak mentah di AS menambah kebimbangan kepada pelabur.
Peningkatan inventori ini juga berupaya menjejaskan usaha-usaha oleh pengeluar utama untuk mengimbangi semula jumlah bekalan dan mengeluarkan pasaran dari tekanan yang berterusan.
Dagangan US Dollar Sedikit Tergelincir Dalam Sesi Ini Selepas Mencatat Keuntungan Sepanjang Minggu Lepas


Minyak Mentah Sedikit Pulih Dalam Sesi Eropah, Lambakan Stok Masih Menekan Harga

Harga minyak mentah bergerak lebih rendah dalam sesi dagangan Asia pada Isnin di mana pasaran mengambil kira peningkatan jumlah pelantar di US seperti yang dilaporkan oleh Baker Hughes pada minggu lalu.
Minyak WTI (West Texas Intermediate) didagang di sekitar $46.22 setong setakat pukul 6.10 petang waktu Malaysia, naik dari paras terendah hari ini $45.84 setong. Manakala minyak Brent (Brent oil) naik dari $48.16 setong kepada $$48.61.
Komoditi hitam mengalami kerugian minggu ketiga berturut-turut pada minggu lalu berikutan kebimbangan terhadap peningkatan bekalan dari US yang akan menjejaskan perjanjian pemotongan OPEC untuk mengibangi pasaran ini.
Syarikat perkhidmatan tenaga yang berpangkalan di Amerika Syarikat, Baker Hughes berkata pada Jumaat bahawa pengeluar minyak US menambah pelantar buat kali ke 21 minggu berturut-turut yang terpanjang dalam sejarah. Hal ini menunjukkan potensi peningkatan pengeluaran bekalan minyak mentah dari US di masa hadapan.
 Pelantar bertambah sebanyak 8 yang membawa kepada jumlah setakat ini sebanyak 741.
Bulan lalu, OPEC dan non-OPEC bersetuju dalam perjanjian pemotongan bekalan bagi memotong 1.8 juta tong sehari sehingga Mac 2018.
Setakat ini, kesan daripada pemotongan bekalan oleh OPEC dilihat memberi kesan yang minima kepada pasaran disebabkan pengeluaran yang semakin meningkat dari negara-negara lain di seluruh dunia.
Pasaran akan terus meneliti data-data inventori minyak mentah dari US dan juga retorik terkini dari pemimpin tertinggi OPEC berkaitan trend pergerakan pasaran komoditi hitam.


Sentimen Kembali Pulih, Pertikaian AS-Iran Kekal Jadi Tumpuan Utama

Sentimen berisiko dalam pasaran mula menunjukkan keredaan, di samping ketiadaan perkembangan terbaru dalam pertikaian antara Amerika Syarikat dan Iraq yang boleh mempengaruhi pergerakan matawang.
Matawang safe-haven yen kembali susut berbanding US dolar memandangkan bahawa provokasi dan ancaman yang dikeluarkan oleh kedua-dua negara selepas serangan udara di Baghdad pada Jumaat, tidak akan mencetuskan peperangan.
Negara-negara Eropah telah menyeru supaya tidak meneruskan pertikaian tersebut, manakala Iran pula mengatakan bahawa perang adalah bukan sebahagian daripada agenda mereka, tetapi Amerika Syarikat perlu bersedia mengenai kemungkinan terdapat pembalasan disebabkan pembunuhan komander tentera mereka, Qassem Soleimani.
Sementara itu dalam perkembangan politik Amerika Syarikat, terdapat laporan bahawa senator Parti Republik atau juga dikenali sebagai GOP, ingin mengubah peraturan Senat dan membenarkan penggubal undang-undang untuk menolak artikel-artikel pemecatan Presiden AS Donald Trump sebelum Dewan Perwakilan menghantar mereka.
 Antara yang menjadi tumpuan pasaran pada hari ini adalah penerbitan data inflasi di Zon Eropah pada petang ini dan data PMI bukan pembuatan Amerika Syarikat tinjauan ISM pada malam ini.
Bacaan akhir data PMI di zon Eropah dan UK yang diterbitkan semalam, menunjukkan bacaan lebih baik daripada anggaran awal, sedikit sebanyak telah membantu pemulihan sentimen pasaran.
Matawang pound diniagakan mendatar berbanding US dolar selepas meningkat pada sesi Eropah, dipacu oleh data PMI perkhidmatan yang memberangsangkan. Tinjauan PMI menunjukkan keyakinan di kalangan firma-firma UK telah meningkat sejak pilihan raya pada 12 Disember lalu.
Perdana Menteri UK Boris Johnson mengumumkan UK akan mengadakan pasca rundingan perdagangan bersama Amerika Syarikat, di samping turut berunding mengenai syarat-syarat dalam hubungan baru dengan Kesatuan Eropah (EU).


China Terbitkan Data Imbangan Dagangan, Kadar Eksport Catat Lonjakan

Jabatan Kastam China pada sebentar tadi menerbitkan bacaan bagi imbangan dagangan untuk Julai 2019 yang menjadi tumpuan pelabur pada hari ini. Bacaan data menunjukkan angka yang positif dengan tumpuan turut diberikan terhadap kadar import dan eksport China.
Lebihan dagangan China mencatatkan peningkatan kepada $45.06 bilion dolar untuk bacaan Julai 2019 berbanding $27.49 bilion dolar pada bulan yang sama tahun lalu. Angka tersebut turut berjaya mengatasi jangkaan pasaran pada ramalan $40 bilion dolar.
 Kadar eksport China pula turut mencatatkan bacaan yang mengejutkan apabila meningkat kepada 3.3% pada Julai 2019 bagi bacaan unjuran tahun ke tahun, dengan mudah mengatasi jangkaan penurunan 2% oleh pasaran walaupun dilanda kebimbangan perang dagang AS-China.
Manakala, kadar import China menurun kepada 5.6% pada Julai 2019 unjuran tahun ke tahun, selepas penurunan 7.3% pada bulan sebelumnya, berbanding jangkaan penurunan 8.3% oleh pasaran.
Data yang diterbitkan dilihat tidak memberi impak yang ketara terhadap pergerakan pasaran semasa dengan tumpuan pelabur masih terarah pada perkembangan perang dagang yang meningkatkan risiko dalam pasaran.


Ketidakpastian Brexit Terus Meningkat, Dagangan Safe Haven Jadi Tumpuan Pasaran!

Pasaran pertukaran asing dilihat suram dengan ketidakpastian Brexit dan rundingan perdagangan AS-China yang berlegar di pasaran, sementara tumpuan turut terarah kepada mesyuarat bank pusat Sweden, Norway dan Zon Eropah pada Khamis.
Ketidakpastian yang semakin meningkat telah menghantar matawang pound terus jatuh pada sesi Eropah selepas parlimen British mengundi untuk meluluskan perjanjian pengeluaran tetapi menolak jadual yang dicadangkan untuk meneliti undang-undang perjanjian dalam masa tiga hari.
PM UK Boris Johnson kini kelihatan bersedia untuk mengadakan pilihan raya sebelum Krismas, jika EU memutuskan untuk pelanjutan tarikh Brexit sehingga tiga bulan dan mengabaikan pencubaannya untuk mendapatkan pengesahan perjanjian.
Sementara itu, dagangan safe haven yen dan Swiss franc terus meraih keuntungan apabila pelabur mencari aset yang lebih selamat susulan perkembangan terbaru daripada Brexit yang menimbulkan kebimbangan terhadap keputusan yang diambil seterusnya oleh EU.
 Matawang yen meningkat kepada 108.25 berbanding dolar manakala berbanding dolar Aussie, yen mengukuh sebanyak 0.5%.
Selain itu, Swiss franc turut meningkat kepada 1.1006 berbanding euro dan dagangan euro pula menyusut kepada $1.1120 berbanding USD menjelang mesyuarat Bank Pusat Eropah (ECB) pada hari esok.
Mengikuti perkembangan dagangan komoditi pula, harga emas turut memperoleh manfaat daripada ketidakpastian dalam pasaran yang semakin meningkat dengan mengukuh menghampiri paras tertinggi pada $1500.
Di samping itu, harga minyak mentah Brent dan WTI AS masing-masing mencatat penyusutan lebih 1% kepada $59.08 dan $53.87. Menteri Tenaga Rusia, Alexander Novak berkata bahawa tiada cadangan yang dikemukakan untuk mengubah syarat-syarat perjanjian global untuk mengawal bekalan minyak yang telah dipersetujui oleh OPEC dan sekutunya.


Pergerakan EUR/USD ‘Sendu’ Lepas Keluar Data CPI

Menjadi tumpuan di sesi New York semalam, data indeks harga pengguna (CPI) Amerika Syarikat (AS) telah menggegarkan pasaran.
Bacaan inflasi tahunan terbaru itu merupakan peningkatan terendah dalam tempoh 2 tahun iaitu di paras 4.0% untuk Mei, daripada 4.9% bulan sebelumnya.
US dolar didagangkan susut ke paras terendah 3 minggu susulan kesan terbitan data penting itu yang memberi petunjuk kemungkinan Federal Reserve (Fed) akan mengekalkan kadar faedah pada mesyuarat FOMC awal pagi Khamis nanti.
Ruang dimanfaatkan oleh mata wang utama termasuk Euro untuk menyambung pengukuhan nilainya menjelang mesyuarat polisi bank pusat Eropah (ECB) pada Khamis.
Data tinjauan ZEW sentimen ekonomi Jerman yang diterbitkan di sesi Eropah semalam juga menunjukkan pemulihan pada angka bacaan yang terbaru.

Pada carta harga pasangan mata wang EUR/USD, harga dilihat telah meneruskan kenaikan ke paras sasaran 1.08000.
Namun, lonjakan lanjut harga tidak diteruskan memperlihatkan persembahan suram yang dipaparkan sehingga ke penghujung sesi New York.
 Harga yang kekal bergerak di atas paras sokongan Moving Average 50 (MA50) pada rangka masa 1 jam di carta EUR/USD dijangka akan menyambung kenaikan lebih tinggi.
Namun, pelabur berkemungkinan lebih berhati-hati menantikan dahulu keputusan mesyuarat FOMC untuk menentukan arah yang lebih jelas.
Sekiranya harga berjaya melonjak lebih tinggi, pergerakan bullish yang diteruskan dilihat akan menuju zon tumpuan pada 1.09000.
Seterusnya, zon ketinggian 1.1000 pula akan disasarkan untuk dicapai setelah 5 minggu harga jatuh di bawah paras tersebut.
Sementara untuk jangkaan bagi penurunan harga pula, gagal untuk melepasi zon 1.08000 dan pantul turun ke bawah, harga boleh susut semula melepasi paras sokongan MA50 untuk cetus jangkaan awal perubahan trend.
Penurunan harga bakal menuju kembali ke paras tumpuan sebelum ini sekitar 1.07000 sebelum melanjutkan penurunan ke sasaran 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data China Menjadi Fokus Utama dalam Sesi Dagangan Asia

Kiwi mencatat prestasi lebih baik dalam sesi ini selepas pengumuman data jualan runcit yang positif. Yen juga melonjak lebih kuat dan Aussie menurun sedikit apabila kebanyakan pelabur menanti keputusan data dari China.
USD/JPY didagang menurun 0.08%, manakala AUD/USD dinilai pada 0.7699.
USD/JPY, 15 minit
ADU/USD, 15 minit
Di New Zealand, Indeks Perniagaan New Zealand merosot kepada 55.8 pada bulan Julai.
NZD/USD didagang pada 0.7214 selepas mencatat kelemahan pada sesi sebelum ini.
 NZD/USD, 15 minit
Kemudian, China melaporkan pelaburan aset tetap bagi bulan Julai dengan kadar 8.8% dan pengeluaran perindustrian pada 6.1%. Selain itu, jualan runcit dijangka meningkat 10.5%.
US Dollar Index yang mengukur kekuatan Greenback kali terakhir dinilai pada 95.90.
Semalaman, Dollar kekal stabil berbanding matawang utama yang lain. Pelabur juga sedia mengalihkan tumpuan mereka terhadap jualan runcit dan sentimen pengguna AS yang bakal dikeluarkan pada hari Jumaat.
Data tersebut amat dinantikan sebagai indikator yang lebih mendalam terhadap kekuatan ekonomi selepas data yang lemah diterbitkan pada awal minggu.
Jabatan buruh Amerika Syarikat berkata, bilangan individu yang memfailkan jumlah pengangguran menurun sebanyak 1,000 hingga 266,000 daripada jumlah minggu sebelumnya.
Jom recap 10 perkara penting yang berlaku dalam ekonomi dunia semalam, dipautan ini!


Kanada Mencatatkan Pertumbuhan Ekonomi 0.3% Pada September

Data KDNK Kanada yang dikeluarkan pukul 9.30 malam tadi menunjukkan peningkatan sebanyak 0.3% pada September yang merupakan pertumbuhan positif selama empat bulan berturut-turut. Kenaikan ini lebih tinggi daripada jangkaan penganalisis sebanyak 0.1% dan pertumbuhan tahunan meningkat ke paras 1.9%.
Industri pengeluaran barangan merekodkan kenaikan 1.1% pada September walaupun peningkatan keseluruhan berada di paras 1.4%.
Dalam industri minyak dan gas sebanyak 2.7% peningkatan dicatatkan dan menyumbangkan pertumbuhan 3.6% dalam bacaan tahunan yang mana sektor tenaga merekodkan peningkatan sebanyak 6.5%.
Manakala keluaran pembinaan pula naik 0.7% pada September dengan 0.5% kenaikan dalam sektor pembuatan yang menyumbangkan pertumbuhan tahunan sebanyak 1.4% kepada keluaran barangan durables dan non-durables.
 Pertumbuhan dalam sektor perkhidmatan pula kekal di paras 0.1% pada bulan sama dengan bacaan tahunanan telah meningkat sebanyak 2.0% walaupun masih ada kelemahan dalam jualan borong.
Data yang dikeluarkan pada hari ini mengesahkan bahawa sektor minyak telah meningkat semula semasa suku ketiga denga ekonomi secara keseluruhan merekodkan pertumbuhan yang sederhana. Walaubagaimanapun, ramalan pertumbuhan masih dalam julat sederhana.
Data ini meningkatkan lagi potensi untuk Bank of Canada menunggu data-data di masa hadapan dalam jangka masa sederhana sebelum membuat sebarang keputusan sama ada ingin melonggarkan lagi polisi monetari sedia ada.
Dolar Kanada menguat sepanjang hari ini berikutan perjanjian pemotongan pengeluaran minyak oleh OPEC. Tidak dapat dipastikan kesan data KDNK kepada Loonie pada ketika ini kerana pasaran dunia memberi tumpuan terhadap mesyuarat OPEC sepanjang hari ini.


Analisis teknikal AUD/USD – Timeframe Daily – 27/04/2018

Pengukuhan matawang USD telah mendorong AUD/USD terus bearish sejak awal minggu lalu dan secara teknikal, potensi masih ke arah penurunan ketika ini selagi ia masih berada di bawah paras harga Key Resistance 0.7650.
 Sekiranya ia membuat kenaikan, jangkaan retracement adalah ke sekitar harga resistance terhampir(rujuk timeframe lebih kecil) atau ke Key Resistance sebelum ia kembali bearish. Jika ia breakout terus Key Support harian 0.7545, potensi bearish terhampir adalah akan menguji harga seterusnya iaitu 0.7505.
Oleh itu, kebarangkalian masih kuat ke arah bearish setakat ini selagi ia tidak breakout Key Resisatnce 0.7650.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ada Apa Pada Pergerakan Emas Ketika Sesi Asia?

Permulaan dagangan awal minggu menyaksikan pergerakan tidak menentu harga emas di tengah-tengah pengukuhan US dolar pada sesi Asia.
Logam berharga emas kembali melonjak di sekitar harga $1,779 per auns, setelah mencatatkan penurunan ketara pada awal sesi Asia sehingga mencecah harga $1,770 per auns.
Bagaimanapun, kebimbangan terhadap tindakan Federal Reserve (Fed) yang disokong oleh indeks harga perbelanjaan penggunaan peribadi (PCE) menyebabkan dagangan harga emas terbantut.
 Indeks PCE tidak termasuk komponen makanan dan tenaga yang tidak menentu, tersasar daripada jangkaan kenaikan0.6%, dengan hanya meningkat 0.5% setelah naik 0.7% pada bulan April.
Walaupun menurun, tetapi pelabur tetap yakin bahawa bank pusat AS akan mengetatkan dasar monetarinya seperti isyarat yang diberikan pada mesyuarat polisi FOMC sebelum ini.
Tumpuan pasaran seterusnya tertumpu pada penerbitan laporan pekerjaan NFP AS yang dijangka menunjukkan pertumbuhan lebih tinggi pada bulan Jun setelah mencatatkan bacaan yang mengecewakan pada bulan sebelumnya.


Dah Berjaya Lepas $1.2000, Petanda Awal GBP/USD Bakal Melonjak Minggu Ini?

Corak pergerakan harga pada carta pasangan mata wang GBP/USD mula berubah pada penghujung minggu lalu.
Setelah penurunan harga dipaparkan pada Rabu dan Khamis, kenaikan berlaku semula pada dagangan Jumaat.
Ini menunjukkan US dolar kembali bergerak lemah pada penutup minggu lalu setelah sebelumnya memberi tekanan terhadap Pound.
Pada asas teknikal, pergerakan harga yang mula bergerak semula di atas paras sokongan Moving Average 50 (MA50) pada rangka masa 1 jam di carta GBP/USD tersebut memberi isyarat untuk pergerakan bullish.
Setelah menutup dagangan sekitar 1.20400 pada sesi terakhir minggu lalu, harga berlegar perlahan di sekitar tersebut pada pembukaan sesi pertama awal minggu ini.

Kenaikan harga jika diteruskan akan menuju ke paras 1.21000 sebelum kembali mencabar rintangan beberapa minggu iaitu sekitar 1.21400.
 Seterusnya, paras ketinggian 1.2200 dan 1.2300 akan menjadi tumpuan berikutnya jika isyarat bullish lebih jelas dipaparkan harga.
Sebaliknya jika harga kembali bergerak susut pada minggu ini, jatuh di bawah zon 1.2000 akan menjangkakan penurunan kembali ke zon support 1.1900.
Reaksi menarik harga bakal dipaparkan setelah beberapa minggu harga dilihat gagal menembusi zon tersebut untuk ke paras lebih rendah.
Sasaran lebih rendah untuk dicecah harga adalah pada 1.1800 sekiranya penurunan diteruskan.
Laporan data pekerjaan NFP Amerika Syarikat (AS) dan data pertumbuhan ekonomi UK yang akan diterbitkan di penghujung minggu akan menjadi indikator penting memacu kedua-dua mata wang Pound dan US dolar.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Mengapa Data Inflasi AS Hari Ini Penting Untuk Trader

Matawang gergasi US dolar didagangkan sedikit berubah berbanding kebanyakan matawang utama pada sesi Asia ketika pasaran menumpukan perhatian kepada penerbitan data inflasi Amerika Syarikat pada malam ini.
Indeks dolar yang mengukur kekuatan dolar greenback sedikit susut dari paras ketinggian dua minggu dicapainya sebelum ini dengan didagangkan sekitar harga 92.62.
Para penganalisis menjangkakan inflasi teras tidak termasuk harga tenaga dan makanan, meningkat 0.3% pada bulan Ogos dari bulan Julai. Inflasi tahunan pula dilihat menurun sedikit kepada 4.2% daripada 4.3%.
Pertumbuhan inflasi harga pengguna secara keseluruhan dijangka sedikit perlahan dengan turun kepada 5.3% daripada 5.4%, menurut unjuran pasaran.
 Bacaan inflasi ini akan diteliti dan dijadikan petunjuk mengenai garis masa pengurangan rangsangan oleh Federal Reserve (Fed).
Bank pusat AS akan mengadakan mesyuarat dasarnya minggu depan. The Wall Street Journal melaporkan pada hari Jumaat bahawa pegawai Fed mungkin akan mencari persetujuan untuk memulakan pembelian bon pada bulan November.
Sementara itu, Presiden Philadelphia Fed, Patrick Harker menjadi pembuat dasar terbaru yang menyatakan sokongannya untuk bank pusat mula melakukan pengurangan pada tahun ini.
Pergerakan terhad dalam pasangan matawang menyaksikan pelabur mengurangkan jangkaan untuk perubahan pasaran menjelang penerbitan data-data penting.
Matawang euro meraih sedikit keuntungan dari penyusutan US dolar pada sesi sebelum ini, untuk kembali diniagakan di atas paras harga 1.1800 pada sesi Asia hari ini.


Analisis GOLD – Jatuh Lagi! Emas Susut Ke Paras Terendah 3 Bulan

Kejatuhan harga emas sukar lagi dibendung apabila pelabur terpaksa menyaksikan penurunan terbaru emas pada dagangan Selasa semalam ke paras terendah terbaru mengatasi paras yang telah dicecah minggu lalu.
Walaupun pengukuhan US dolar sejak awal minggu ini dilihat tidak begitu agresif, namun aset safe-haven emas tetap gagal mendapat tarikan pelabur.
Pelabur kini sedang memberi tumpuan terhadap data inflasi Amerika Syarikat (AS) yang akan diterbitkan pada sesi New York sebentar lagi yang juga dilihat akan mempengaruhi dagangan semasa emas.
Pada carta harga XAU/USD yang mengukur nilai emas berbanding US dolar dilihat telah menyambung penurunan ke paras terendah terbaru 3 bulan hampir menyentuh zon tumpuan 1830.00.
Pada dagangan pembukaan awal minggu lagi pelabur telah mendapat isyarat untuk penurunan lebih rendah emas selepas harga yang bergerak di bawah paras halangan Moving Average 50 (MA50) pada rangka masa 1 jam di carta XAU/USD susut ke bawah zon 1870.00.
Namun bersambung pada dagangan hari ini (Rabu), terdapat kenaikan awal harga emas yang dipamekran sehingga ke awal sesi Eropah.
 Kenaikan harga dilihat akan menguji paras halangan MA50 dan jika harga gagal melepasinya, penurunan harga akan dijangkakan semula menuju zon support 1830.00.
Jika zon support 1830.00 juga gagal untuk membendung penurunan agresif harga emas untuk meneruskan trend bearish, sasaran adalah untuk mencecah ke sekitar 1800.00.
Sebaliknya jika kenaikan harga berlaku, rintangan awal pada 1870.00 akan diuji sebelum pelabur melihat isyarat untuk perubahan trend emas semula.
Kenaikan yang berjaya diteruskan selanjutnya akan menuju ke paras ketinggian tumpuan sebelum ini iaitu pada 1900.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Stok Simpanan Minyak Mentah Dijangka Menjunam Lagi!

Harga minyak didagang lebih tinggi pada Rabu ekoran jangkaan terhadap pengurangan stok simpanan minyak mentah menjelang Krismas yang jatuh pada hujung minggu ini.
WTI mentah diniagakan pada $53.58 setong, meningkat 28 sen daripada sesi sebelum ini.
Dalam masa yang sama, minyak Brent juga melonjak sebanyak 22 sen kepada $55.57 setong.
Harga yang lebih tinggi pada sesi ini didorong oleh jangkaan pengurangan stok simpanan tersebut.
 Menurut salah seorang penganalisis di Oanda, stok simpanan minyak mentah AS dijangka menjunam sebanyak 2.563 juta tong.
Menurut penganalisis teknikal Reuters, Wang Tao, minyak mentah boleh terbang setinggi $54.37 setong kerana harga telah break pada resistance $53.36.
Minyak Brent juga bersedia untuk break pada resistance $55.79 setong.
Peratusan Mengejutkan Daripada Sektor Buruh AS Sewaktu Era Pemerintahan Obama